qundao/data-zh-poetry huggingface dataset:
王昭君
作者：孔平仲
朝代：宋

昭君十五入汉宫，自倚花艷如芙蓉。
黄金不买画者笔，西子变作嫫女容。
羊车忽略久不幸，夜夜月照罗帷空。
娇痴怨恨掩袂泣，常恐兰蕙摧霜风。
不堪坐守寂寞苦，遂愿将身嫁胡虏。
神仙缥缈下朝阳，再拜玉墀辞汉主。
天颜惊顾初相识，自起欲留留不得。
吁嗟拂袖归禁中，却看飞燕无颜色。
婵娟去去阴山道，几日风沙貌枯槁。
千秋万古恨无穷，坟上春风无寸草。
王昭君
作者：孔平仲
朝代：宋

昭君十五入漢宮，自倚花艷如芙蓉。
黄金不買畫者筆，西子變作嫫女容。
羊車忽略久不幸，夜夜月照羅帷空。
嬌癡怨恨掩袂泣，常恐蘭蕙摧霜風。
不堪坐守寂寞苦，遂願將身嫁胡虜。
神仙縹緲下朝陽，再拜玉墀辭漢主。
天顔驚顧初相識，自起欲留留不得。
吁嗟拂袖歸禁中，却看飛燕無顔色。
嬋娟去去陰山道，幾日風沙貌枯槁。
千秋萬古恨無窮，墳上春風無寸草。
王秀才謀歸作詩留之
作者：孔平仲
朝代：宋

相邀盂飯與盤蔬，坐偶行從半歲餘。
夜倚松窗詠風月，晝揮玉麈講詩書。
論交切切初謀協，告別匆匆晚意疏。
須亮主人攀惜甚，挽回歸袖欲投車。
王秀才谋归作诗留之
作者：孔平仲
朝代：宋

相邀盂饭与盘蔬，坐偶行从半岁余。
夜倚松窗咏风月，昼挥玉麈讲诗书。
论交切切初谋协，告别匆匆晚意疏。
须亮主人攀惜甚，挽回归袖欲投车。
王秀才谋归作诗留之
作者：孔平仲
朝代：宋

相邀盂饭与盘蔬，坐偶行从半岁馀。夜倚松窗咏风月，昼挥玉麈讲诗书。论交切切初谋协，告别匆匆晚意疏。须亮主人攀惜甚，挽回归袖欲投车。
王舍人庄
作者：孔平仲
朝代：宋
体裁：七言绝句

西出齐州似不远，晚留逆旅尚徘徊。泰山一夜兴云雨，洗耳流泉待我来。
王舍人莊
作者：孔平仲
朝代：宋

西出齊州似不遠，晚留逆旅尚徘徊。
泰山一夜興雲雨，洗耳流泉待我來。
瑞莲
作者：孔平仲
朝代：宋
体裁：古风

花开自有婵娟伴，牵人情绪迷人眼。寂寞双红不动时，皇英对立湘江晚。芳心向背如相结，媚脸高低开已半。欲随蛱蝶采清香，堪恨绿池风浪暖。
瑞蓮
作者：孔平仲
朝代：宋

花開自有嬋娟伴，牽人情緒迷人眼。
寂寞雙紅不動時，皇英對立湘江晚。
芳心向背如相結，媚臉高低開已半。
欲隨蛺蝶採清香，堪恨綠池風浪暖。
瑞香花
作者：孔平仲
朝代：宋

去年荆楚賞芳菲，今歲江淮水渺瀰。
綠髮方當少壯日，清樽不負艷陽時。
風波此去猶千里，桃杏何緣見一枝。
獨有瑞香花兩檻，遠將春色自相隨。
瑞香花
作者：孔平仲
朝代：宋

去年荆楚赏芳菲，今岁江淮水渺瀰。绿发方当少壮日，清樽不负艳阳时。风波此去犹千里，桃杏何缘见一枝。独有瑞香花两槛，远将春色自相随。
瑞香花
作者：孔平仲
朝代：宋

去年荆楚赏芳菲，今岁江淮水渺瀰。
绿髮方当少壮日，清樽不负艷阳时。
风波此去犹千里，桃杏何缘见一枝。
独有瑞香花两槛，远将春色自相随。
用常甫元韵寄彭泽曾移忠
作者：孔平仲
朝代：宋

清秋古邑气象开，健令曳组从南来。渊明已往狄公死，继有贤者荒山隈。九江安流息骇浪，百里和气迎新雷。积年逋事一朝决，落笔翩翩何快哉。幽潜曲折皆照见，正以宝鉴悬高台。古称岂弟民父母，君视百姓犹婴孩。近来俗吏狃文法，往往习尚以利回。惟君用心知自性，造次所发皆矜哀。政成讼简当暇日，间或吟诗持酒杯。言辞泠泠韵不俗，识子眉宇无纤埃。长篇示我已踰月，诗债甚久烦君催。我如荒田废耕垦，嘉谷不植岁且灾。为君游顽揠枯槁，满把所收惟草莱。金山万丈绝梯级，手聚沙砾空成堆。龙鳞难攀徒自苦，狗尾强续良可咍。想君风采方引领，忽见溯浪停高桅。迎门倒履喜如沃，相与一笑倾新醅。曹亭孤峙眺回远，杖策共寻幽磴苔。诸峰积雪倚天白，此处酬唱须清才。老鸡爪嘴未易犯，敛翅避子甘低徊。
用常甫元韵寄彭泽曾移忠
作者：孔平仲
朝代：宋

清秋古邑气象开，健令曳组从南来。
渊明已往狄公死，继有贤者荒山隈。
九江安流息骇浪，百里和气迎新雷。
积年逋事一朝决，落笔翩翩何快哉。
幽潜曲折皆照见，正以宝鑑悬高台。
古称岂弟民父母，君视百姓犹婴孩。
近来俗吏狃文法，往往习尚以利回。
惟君用心知自性，造次所发皆矜哀。
政成讼简当暇日，间或吟诗持酒杯。
言辞泠泠韵不俗，识子眉宇无纤埃。
长篇示我已踰月，诗债甚久烦君催。
我如荒田废耕垦，嘉谷不植岁且灾。
为君游顽揠枯槁，满把所收惟草莱。
金山万丈绝梯级，手聚沙砾空成堆。
龙鳞难攀徒自苦，狗尾强续良可咍。
想君风采方引领，忽见泝浪停高桅。
迎门倒履喜如沃，相与一笑倾新醅。
曹亭孤峙眺回远，杖策共寻幽磴苔。
诸峰积雪倚天白，此处酬唱须清才。
老鸡爪嘴未易犯，敛翅避子甘低徊。
用常甫元韵寄彭澤曾移忠
作者：孔平仲
朝代：宋

清秋古邑氣象開，健令曳組從南來。
淵明已往狄公死，繼有賢者荒山隈。
九江安流息駭浪，百里和氣迎新雷。
積年逋事一朝决，落筆翩翩何快哉。
幽潜曲折皆照見，正以寶鑑懸高臺。
古稱豈弟民父母，君視百姓猶嬰孩。
近來俗吏狃文法，往往習尚以利回。
惟君用心知自性，造次所發皆矜哀。
政成訟簡當暇日，間或吟詩持酒盃。
言辭泠泠韵不俗，識子眉宇無纖埃。
長篇示我已踰月，詩債甚久煩君催。
我如荒田廢耕墾，嘉穀不植歲且災。
爲君遊頑揠枯槁，滿把所收惟草萊。
金山萬丈絕梯級，手聚沙礫空成堆。
龍鱗難攀徒自苦，狗尾强續良可咍。
想君風采方引領，忽見泝浪停高桅。
迎門倒履喜如沃，相與一笑傾新醅。
曹亭孤峙眺回遠，杖策共尋幽磴苔。
諸峰積雪倚天白，此處酬唱須清才。
老雞爪嘴未易犯，斂翅避子甘低徊。
疾中偶成呈介之
作者：孔平仲
朝代：宋
体裁：古风

吾生十五犹童孩，胸中胆气摩天开。自怜少年辄有老夫志，恐是天仙犯帝怒，谪在下世驰驱乎尘埃。壮志若铁石，顽直未易摧。奈何诸侯不荐贤，天子不闻才。空使丈夫儿，藏头缩角埋蒿莱。天不管，地不顾，此理得不呜呼哉。今朝大饮致沉疾，朋友戢迹绝往来。使人孤眠北窗下，风雨萧萧良可哀。冷笑今之世人少信义，旦暮之间辄变喜爱成嫌猜。介之不恤我，扶力吟咏摅幽怀。
疾中偶成呈介之
作者：孔平仲
朝代：宋

吾生十五猶童孩，胸中膽氣摩天開。
自憐少年輒有老夫志，恐是天仙犯帝怒，謫在下世馳驅乎塵埃。
壯志若鐵石，頑直未易摧。
奈何諸侯不薦賢，天子不聞才。
空使丈夫兒，藏頭縮角埋蒿萊。
天不管，地不顧，此理得不嗚呼哉。
今朝大飲致沉疾，朋友戢迹絕往來。
使人孤眠北窗下，風雨蕭蕭良可哀。
冷笑今之世人少信義，旦暮之間輒變喜愛成嫌猜。
介之不恤我，扶力吟詠攄幽懷。
登談道亭
作者：孔平仲
朝代：宋

爲厭紅塵觸目生，與君携手上幽亭。
波光碎碧瑠璃地，竹影疏青翡翠屏。
雲惹閑心歸遠岫，風吹詩思入滄溟。
名機利械都忘去，才得人間醉一醒。
登谈道亭
作者：孔平仲
朝代：宋

为厌红尘触目生，与君携手上幽亭。波光碎碧琉璃地，竹影疏青翡翠屏。云惹闲心归远岫，风吹诗思入沧溟。名机利械都忘去，才得人间醉一醒。
登谈道亭
作者：孔平仲
朝代：宋

为厌红尘触目生，与君携手上幽亭。
波光碎碧瑠璃地，竹影疏青翡翠屏。
云惹闲心归远岫，风吹诗思入沧溟。
名机利械都忘去，才得人间醉一醒。
登賀園高亭
作者：孔平仲
朝代：宋

東武名園數賀家，更於高處望春華。
深紅淺白知多少，直到南山盡是花。
登資聖閣
作者：孔平仲
朝代：宋

平時嘗仰望，今日一登臨。
海岱封疆小，乾坤氣象深。
廢城增古意，疊嶂起詩心。
遠目方馳騁，春雲還自陰。
登贺园高亭
作者：孔平仲
朝代：宋
体裁：七言绝句

东武名园数贺家，更于高处望春华。深红浅白知多少，直到南山尽是花。
登资圣阁
作者：孔平仲
朝代：宋

平时尝仰望，今日一登临。海岱封疆小，乾坤气象深。废城增古意，叠嶂起诗心。远目方驰骋，春云还自阴。
登资圣阁
作者：孔平仲
朝代：宋

平时尝仰望，今日一登临。
海岱封疆小，干坤气象深。
废城增古意，迭嶂起诗心。
远目方驰骋，春云还自阴。
登齊雲樓
作者：孔平仲
朝代：宋

登彼齊雲樓，下視江州城。
城前俯大江，流水與天平。
人烟疏復密，漁舟縱復橫。
其下各有人，人各有所營。
意氣充宇宙，機巧鬭生獰。
蠢然大塊中，何異蟻蝨蠅。
天地一何廣，人物一何微。
蠻氏與觸氏，紛爭誰是非。
就令有所得，究竟欲何爲。
所以達觀人，事事棄置之。
登彼齊雲樓，覽世良可悲。
不如飲美酒，浩歌醉言歸。
登齐云楼
作者：孔平仲
朝代：宋

登彼齐云楼，下视江州城。城前俯大江，流水与天平。人烟疏复密，渔舟纵复横。其下各有人，人各有所营。意气充宇宙，机巧斗生狞。蠢然大块中，何异蚁虱蝇。天地一何广，人物一何微。蛮氏与触氏，纷争谁是非。就令有所得，究竟欲何为。所以达观人，事事弃置之。登彼齐云楼，览世良可悲。不如饮美酒，浩歌醉言归。
登齐云楼
作者：孔平仲
朝代：宋

登彼齐云楼，下视江州城。
城前俯大江，流水与天平。
人烟疏復密，渔舟纵復横。
其下各有人，人各有所营。
意气充宇宙，机巧斗生狞。
蠢然大块中，何异蚁蝨蝇。
天地一何广，人物一何微。
蛮氏与触氏，纷争谁是非。
就令有所得，究竟欲何为。
所以达观人，事事弃置之。
登彼齐云楼，览世良可悲。
不如饮美酒，浩歌醉言归。
發儀真寄常父兄
作者：孔平仲
朝代：宋

丱角同出處，中路稍差池。
往事如一夢，新年生白髭。
小官仍齟齬，異國更羈棲。
長時恨隔闊，既見少開眉。
朝共壚邊飲，暮同窗下棋。
一日復一日，眷眷不忍離。
今茲解舟去，豈爲赴同期。
久住恐相溷，蕭然生事微。
欲將眼中淚，一灑別時衣。
諸緒正牢落，勿令心重悲。
融怡和笑語，惝怳迷東西。
甘言戒婢子，循髮祝阿宜。
憒憒情懷惡，正同中酒時。
晚泊蘆荻岸，江天雲四垂。
高城已不見，春雨更如絲。
發山陽
作者：孔平仲
朝代：宋

黄昏飲官酒，半夜解扁舟。
鈎簾得清景，風月滿淮流。
天垂與波接，野靜更烟浮。
深有乘槎興，銀河或可求。
發穀熟縣寄揚州同寮
作者：孔平仲
朝代：宋

清晨出古縣，獨遇賣花翁。
芍藥三數朵，瓊苞出漸紅。
皎如情人未梳洗，朱簾半掩嬌春風。
去年維揚陪勝賞，此花開謝旬月中。
名園勝剎處處有，深畦淺壟無西東。
品流已多搜絕異，若數英俊遺凡庸。
邇年新花更奇巧，造化彫琢何時窮。
離家今日已千里，雲雨浩蕩迷淮東。
而今又及賞花月，因循不賞花更空。
寄語維揚好相識，花時勉泛黄金鍾。
發虹縣
作者：孔平仲
朝代：宋

驅馬汴河西，從此游帝鄉。
瞻言驛堠短，喜及春日長。
碧瓦映茅茨，人烟密相望。
蒭茭足供馬，亦有酒可嘗。
旁觀波瀾起，萬柁攢舟航。
一跌性命已，豈惟肌骨傷。
不如榆柳堤，中路穩騰驤。
去家漸及旬，猶走淮楚疆。
却視故山隠，忽在天一方。
東軒復難到，蘭芷媚幽香。
馳光不可留，游女已採桑。
發靈驛作
作者：孔平仲
朝代：宋

晨裝獨入古河堤，杜宇無端向客啼。
昨夜東風吹猛雨，綠陰遮合不成泥。
發青陽驛
作者：孔平仲
朝代：宋

悠悠驅馬汴河灣，幾處郵亭略解鞍。
春盡榆錢堆狹路，曉陰花雨作輕寒。
山川相背圖中畫，日月雙移坂上丸。
行役漸多身漸老，詩題聊寄旅程難。
白日
作者：孔平仲
朝代：宋
体裁：五言律诗

白日无所适，况兹秋夜深。青灯可自照，缺月强相侵。糺缦观时事，崎岖见俗心。退藏无乃幸，矍起捧吾襟。
白日
作者：孔平仲
朝代：宋

白日無所適，况茲秋夜深。
青燈可自照，缺月强相侵。
糺縵觀時事，崎嶇見俗心。
退藏無乃幸，矍起捧吾襟。
相看一首寄芸叟
作者：孔平仲
朝代：宋
体裁：古风

相与同少壮，看看俱老人。过日如脱兔，半生若浮云。百事多龃龉，不如收此身。寄心青霞杪，一笑轻千钧。行行秋雁去，书此赠情亲。
相看一首寄芸叟
作者：孔平仲
朝代：宋

相與同少壯，看看俱老人。
過日如脫兔，半生若浮雲。
百事多齟齬，不如收此身。
寄心青霞杪，一笑輕千鈞。
行行秋雁去，書此贈情親。
省謁有日
作者：孔平仲
朝代：宋

捧檄欣然喜可知，輕裘淺𩍐去如飛。
親庭一別今三載，即得從容戲綵衣。
省谒有日
作者：孔平仲
朝代：宋

捧檄欣然喜可知，轻裘浅？去如飞。亲庭一别今三载，即得从容戏綵衣。
省谒有日
作者：孔平仲
朝代：宋
体裁：七言绝句

捧檄欣然喜可知，轻裘浅�去如飞。亲庭一别今三载，即得从容戏綵衣。
省谒有日
作者：孔平仲
朝代：宋

捧檄欣然喜可知，轻裘浅𩍐去如飞。亲庭一别今三载，即得从容戏綵衣。
真州元夕
作者：孔平仲
朝代：宋

扰扰州城一弹丸，灯光疏冷月光寒。
杖行犹恐人相识，紫褐圆绦着道冠。
真州元夕
作者：孔平仲
朝代：宋

扰扰州城一弹丸，灯光疏冷月光寒。杖行犹恐人相识，紫褐圆绦著道冠。
真州元夕
作者：孔平仲
朝代：宋

擾擾州城一彈丸，燈光疏冷月光寒。
杖行猶恐人相識，紫褐圓絛著道冠。
睡起
作者：孔平仲
朝代：宋

睡起西風掠鬢輕，蕭然庭院晚寒生。
浮雲便作飛鴻意，細雨仍兼落葉聲。
物不求餘隨處足，事如能省即心清。
山林朝市皆相似，何必區區隠釣耕。
睡起
作者：孔平仲
朝代：宋

睡起西风掠鬓轻，萧然庭院晚寒生。
浮云便作飞鸿意，细雨仍兼落叶声。
物不求余随处足，事如能省即心清。
山林朝市皆相似，何必区区隠钓耕。
睡起
作者：孔平仲
朝代：宋

睡起西风掠鬓轻，萧然庭院晚寒生。浮云便作飞鸿意，细雨仍兼落叶声。物不求馀随处足，事如能省即心清。山林朝市皆相似，何必区区隐钓耕。
知郡太博临宴公宇诗以为谢唐林夫在席
作者：孔平仲
朝代：宋
体裁：七言律诗

眷深贤守已忘形，肯屈旌旗到小亭。坐有嘉宾仙骨秀，门无俗客暮山青。荐樽施遣供蔬甲，秉烛相随看菊铃。欲识主人书馆淡，短檠灯火漆函经。
知郡太博臨宴公宇詩以爲謝唐林夫在席
作者：孔平仲
朝代：宋

眷深賢守已忘形，肯屈旌旗到小亭。
坐有嘉賓仙骨秀，門無俗客暮山青。
薦樽施遣供蔬甲，秉燭相隨看菊鈴。
欲識主人書館淡，短檠燈火漆函經。
知郡姚駕部十月三日生日
作者：孔平仲
朝代：宋

冰爲清潔玉爲淳，籍籍名家第一人。
皂蓋已頒東郡政，綵衣猶侍北堂親。
遐年此去隨長景，和氣生來得少春。
何以獻公今日壽，仙山不朽海無津。
知郡姚驾部十月三日生日
作者：孔平仲
朝代：宋
体裁：七言律诗

冰为清洁玉为淳，籍籍名家第一人。皂盖已颁东郡政，綵衣犹侍北堂亲。遐年此去随长景，和气生来得少春。何以献公今日寿，仙山不朽海无津。
祈雨
作者：孔平仲
朝代：宋

皇天久不雨，旱風滿東國。
春田廢鉏犁，秋事闕牟麥。
縣官緊租賦，守令抱憂責。
交馳謁並望，不敢愛牲帛。
而我處學宮，于邦乃賓客。
霜寒怯早起，臥聽車馬適。
方茲祈求急，不預奔走役。
精誠倘蒙報，豈不沾潤澤。
古有支離形，亦有支離德。
而我頗施施，支離在官職。
雖然憫元元，覽鏡見顔色。
高詠雲漢篇，千秋意悽惻。
祈雨
作者：孔平仲
朝代：宋

皇天久不雨，旱风满东国。
春田废鉏犁，秋事阙牟麦。
县官紧租赋，守令抱忧责。
交驰谒并望，不敢爱牲帛。
而我处学宫，于邦乃宾客。
霜寒怯早起，卧听车马适。
方兹祈求急，不预奔走役。
精诚倘蒙报，岂不沾润泽。
古有支离形，亦有支离德。
而我颇施施，支离在官职。
虽然悯元元，览镜见颜色。
高咏云汉篇，千秋意悽恻。
祈雨
作者：孔平仲
朝代：宋

皇天久不雨，旱风满东国。春田废锄犁，秋事阙牟麦。县官紧租赋，守令抱忧责。交驰谒并望，不敢爱牲帛。而我处学宫，于邦乃宾客。霜寒怯早起，卧听车马适。方兹祈求急，不预奔走役。精诚倘蒙报，岂不沾润泽。古有支离形，亦有支离德。而我颇施施，支离在官职。虽然悯元元，览镜见颜色。高咏云汉篇，千秋意悽恻。
离合转韵寄常父
作者：孔平仲
朝代：宋

舒州寄官舍，舍在潜峰下。密迩豫章城，山川无十程。音书常络绎，日日通消息。况复多唱酬，兄埙弟竽笛。秋风鸣竹林，火退避新金。怅望南来雁，长年空此心。
离合转韵寄常父
作者：孔平仲
朝代：宋

舒州寄官舍，舍在潜峰下。
密迩豫章城，山川无十程。
音书常络绎，日日通消息。
况復多唱酬，兄埙弟竽笛。
秋风鸣竹林，火退避新金。
怅望南来雁，长年空此心。
禾熟三首
作者：孔平仲
朝代：宋

百里西风禾黍香，鸣泉落窦谷登场。老牛粗了耕耘债，齧草坡头卧夕阳。丰年气象慰人心，鸟雀啾嘲亦好音。玉食儿郎岂知此，田家粒粒是黄金。雨足川原还聚晴，天心断送此秋成。谷收颗颗皆坚好，想见新炊照盌明。
禾熟三首·其一
作者：孔平仲
朝代：宋

百里西風禾黍香，鳴泉落竇穀登場。
老牛粗了耕耘債，齧草坡頭臥夕陽。
禾熟三首·其一
作者：孔平仲
朝代：宋

百里西风禾黍香，鸣泉落窦谷登场。
老牛粗了耕耘债，啮草坡头卧夕阳。
禾熟三首·其一
作者：孔平仲
朝代：宋

百里西风禾黍香，鸣泉落窦谷登场。老牛粗了耕耘债，齧草坡头卧夕阳。
禾熟三首·其三
作者：孔平仲
朝代：宋

雨足川原还聚晴，天心断送此秋成。谷收颗颗皆坚好，想见新炊照盌明。
禾熟三首·其三
作者：孔平仲
朝代：宋
体裁：七言绝句

雨足川原还聚晴，天心断送此秋成。谷收颗颗皆坚好，想见新炊照碗明。
禾熟三首·其三
作者：孔平仲
朝代：宋

雨足川原還聚晴，天心斷送此秋成。
穀收顆顆皆堅好，想見新炊照盌明。
禾熟三首·其二
作者：孔平仲
朝代：宋
体裁：七言绝句

丰年气象慰人心，鸟雀啾嘲亦好音。玉食儿郎岂知此，田家粒粒是黄金。
禾熟三首·其二
作者：孔平仲
朝代：宋

豐年氣象慰人心，鳥雀啾嘲亦好音。
玉食兒郎豈知此，田家粒粒是黄金。
秋夕
作者：孔平仲
朝代：宋

月色清余睡，寒霜入病躯。
漏随诗思急，灯伴客心孤。
匣锁剑三尺，身沈天一隅。
蛟龙困勺水，永夜忆江湖。
秋夕
作者：孔平仲
朝代：宋

月色清餘睡，寒霜入病軀。
漏隨詩思急，燈伴客心孤。
匣鎖劍三尺，身沈天一隅。
蛟龍困勺水，永夜憶江湖。
秋夕
作者：孔平仲
朝代：宋

月色清馀睡，寒霜入病躯。漏随诗思急，灯伴客心孤。匣锁剑三尺，身沈天一隅。蛟龙困勺水，永夜忆江湖。
秋夕旅館談禪用元韵呈林夫
作者：孔平仲
朝代：宋

義以酬知不願形，孤標直氣蔚亭亭。
天涯調官頭將白，江上論文眼倍青。
自性本空觀水月，外塵相染喻風鈴。
昨宵共說無生話，勝讀西來一藏經。
秋夕旅馆谈禅用元韵呈林夫
作者：孔平仲
朝代：宋
体裁：七言律诗

义以酬知不愿形，孤标直气蔚亭亭。天涯调官头将白，江上论文眼倍青。自性本空观水月，外尘相染喻风铃。昨宵共说无生话，胜读西来一藏经。
秋夜偶书
作者：孔平仲
朝代：宋
体裁：七言绝句

击剑悲歌涕滴胸，清时一向老英雄。白狼黑犬如相犯，愿语南山矍铄翁。
秋夜偶書
作者：孔平仲
朝代：宋

擊劍悲歌涕滴胸，清時一向老英雄。
白狼黑犬如相犯，願語南山矍鑠翁。
秋夜舟中
作者：孔平仲
朝代：宋

昨夜强風萬弩過，舟中側聽披衣坐。
秋來已覺陰氣繁，晨興更見波濤大。
衰梧弱柳不足數，修篁摧折幾百箇。
飛廉鬰然方用事，一威能令萬物挫。
人言風怒未渠央，我觀暴忽勢不長。
會見平川凈如鏡，刀魚鳴櫓過錢塘。
秋夜舟中
作者：孔平仲
朝代：宋

昨夜强风万弩过，舟中侧听披衣坐。秋来已觉阴气繁，晨兴更见波涛大。衰梧弱柳不足数，修篁摧折几百个。飞廉郁然方用事，一威能令万物挫。人言风怒未渠央，我观暴忽势不长。会见平川净如镜，刀鱼鸣橹过钱塘。
秋夜舟中
作者：孔平仲
朝代：宋

昨夜强风万弩过，舟中侧听披衣坐。
秋来已觉阴气繁，晨兴更见波涛大。
衰梧弱柳不足数，修篁摧折几百箇。
飞廉鬰然方用事，一威能令万物挫。
人言风怒未渠央，我观暴忽势不长。
会见平川凈如镜，刀鱼鸣橹过钱塘。
秋晚怀晦之
作者：孔平仲
朝代：宋

宿鸟窥檐日渐昏，徘徊顾视少埃氛。高槐结阵鸣秋雨，叠嶂争豪出暝云。愁病巑岏谁省我，笑谈磊落独怜君。遥思静坐西窗下，只与何人治典坟。
秋晚怀晦之
作者：孔平仲
朝代：宋

宿鸟窥檐日渐昏，徘徊顾视少埃氛。
高槐结阵鸣秋雨，迭嶂争豪出暝云。
愁病巑岏谁省我，笑谈磊落独怜君。
遥思静坐西窗下，只与何人治典坟。
秋晚懷晦之
作者：孔平仲
朝代：宋

宿鳥窺簷日漸昏，徘徊顧視少埃氛。
高槐結陣鳴秋雨，疊嶂爭豪出暝雲。
愁病巑岏誰省我，笑談磊落獨憐君。
遙思靜坐西窗下，只與何人治典墳。
种花口号
作者：孔平仲
朝代：宋

幽居装景要多般，带雨移花便得看。禁奈久长颜色好，绕阶更使种鸡冠。蜀葵萱草陈根在，金凤鸡冠著地栽。并作暑天庭户景，深丛时见一花开。
种花口号·其一
作者：孔平仲
朝代：宋

幽居装景要多般，带雨移花便得看。
禁奈久长颜色好，绕阶更使种鷄冠。
种花口号·其一
作者：孔平仲
朝代：宋

幽居装景要多般，带雨移花便得看。禁奈久长颜色好，绕阶更使种鸡冠。
种花口号·其二
作者：孔平仲
朝代：宋

蜀葵萱草陈根在，金凤鷄冠着地栽。
併作暑天庭户景，深丛时见一花开。
种花口号·其二
作者：孔平仲
朝代：宋

蜀葵萱草陈根在，金凤鸡冠著地栽。并作暑天庭户景，深丛时见一花开。
移石
作者：孔平仲
朝代：宋

誰言磐石堅，勢不可動摇。
健犢引大車，載行速如飄。
良因植根淺，未免遷徙勞。
觸類當自省，我今慎所操。
移石
作者：孔平仲
朝代：宋

谁言盘石坚，势不可动摇。
健犊引大车，载行速如飘。
良因植根浅，未免迁徙劳。
触类当自省，我今慎所操。
移石
作者：孔平仲
朝代：宋

谁言磐石坚，势不可动摇。健犊引大车，载行速如飘。良因植根浅，未免迁徙劳。触类当自省，我今慎所操。
種花口號·其一
作者：孔平仲
朝代：宋

幽居裝景要多般，带雨移花便得看。
禁奈久長顔色好，繞階更使種鷄冠。
種花口號·其二
作者：孔平仲
朝代：宋

蜀葵萱草陳根在，金鳳鷄冠著地栽。
併作暑天庭戶景，深叢時見一花開。
立春
作者：孔平仲
朝代：宋

春風不擇地，亦到海邊城。
衮衮衣冠會，喧喧鼓吹迎。
爲牛一何苦，舉世盡相爭。
旅客心偏靜，停杯想耦耕。
立春
作者：孔平仲
朝代：宋
体裁：五言律诗

春风不择地，亦到海边城。衮衮衣冠会，喧喧鼓吹迎。为牛一何苦，举世尽相争。旅客心偏静，停杯想耦耕。
立秋日呈夢錫
作者：孔平仲
朝代：宋

今日纔立秋，凉風已蕭瑟。
我不感時節，念子行有日。
憶初同赴官，相後惟一月。
子先脫然去，我獨不得發。
江邊舍未還，汴上生計足。
古之仕爲榮，今則富者福。
子隨鴻鵠高，我戀升斗食。
豈徒別離悲，更有長太息。
立秋日呈梦锡
作者：孔平仲
朝代：宋

今日才立秋，凉风已萧瑟。我不感时节，念子行有日。忆初同赴官，相后惟一月。子先脱然去，我独不得发。江边舍未还，汴上生计足。古之仕为荣，今则富者福。子随鸿鹄高，我恋升斗食。岂徒别离悲，更有长太息。
立秋日呈梦锡
作者：孔平仲
朝代：宋

今日纔立秋，凉风已萧瑟。
我不感时节，念子行有日。
忆初同赴官，相后惟一月。
子先脱然去，我独不得发。
江边舍未还，汴上生计足。
古之仕为荣，今则富者福。
子随鸿鹄高，我恋升斗食。
岂徒别离悲，更有长太息。
答陈君佐戏吟
作者：孔平仲
朝代：宋

与君居两邦，如隔万里道。相从得旬日，所恨太不早。清谈已解忧，大笑时绝倒。赠我以古风，应手拾瑰宝。间亦藏戏言，顾我欲高蹈。答之以不答，羡子富文藻。沧溟在人外，中有群仙岛。相约逍遥游，餐霞食瑶草。
答陈君佐戏吟
作者：孔平仲
朝代：宋

与君居两邦，如隔万里道。
相从得旬日，所恨太不早。
清谈已解忧，大笑时绝倒。
赠我以古风，应手拾瓌宝。
间亦藏戏言，顾我欲高蹈。
答之以不答，羡子富文藻。
沧溟在人外，中有群仙岛。
相约逍遥游，餐霞食瑶草。
答陳君佐戲吟
作者：孔平仲
朝代：宋

與君居兩邦，如隔萬里道。
相從得旬日，所恨太不早。
清談已解憂，大笑時絕倒。
贈我以古風，應手拾瓌寶。
間亦藏戲言，顧我欲高蹈。
答之以不答，羨子富文藻。
滄溟在人外，中有群仙島。
相約逍遙游，餐霞食瑶草。
紫髯将军
作者：孔平仲
朝代：宋

华容女子哭幽囚，吉利如虎入荆州。
缚其孤雏敛貔貅，长驱水步八十万。
欲猎于吴吴主忧，羣臣劝迎同一说。
拔刀斫案心胆裂，揆彼之量岂我容。
开门纳狼计何拙，鲁家狂儿策最长。
倡而和者有周郎，区区黄盖乃乞降。
龙幡遮火烧赤壁，东南风急天绛色。
江中战舸岸上营，烟焰飞腾半焚溺。
雷鼓大进声满川，轻锐迫逐皆崩奔。
紫髯将军更欢喜，曹公坐翅不得鶱。
子布元表何龊龊，成败之决在一言。
君不见甘露宝鼎间，典午受禅吴犹存。
青盖入洛虽可惜，犹胜俛首臣老贼。
紫髯将军
作者：孔平仲
朝代：宋

华容女子哭幽囚，吉利如虎入荆州，缚其孤雏敛貔貅。长驱水步八十万，欲猎于吴吴主忧。群臣劝迎同一说，拔刀斫案心胆裂。揆彼之量岂我容，开门纳狼计何拙。鲁家狂儿策最长，倡而和者有周郎，区区黄盖乃乞降。龙幡遮火烧赤壁，东南风急天绛色。江中战舸岸上营，烟焰飞腾半焚溺。雷鼓大进声满川，轻锐迫逐皆崩奔。紫髯将军更欢喜，曹公坐翅不得鶱。子布元表何龊龊，成败之决在一言。君不见甘露宝鼎间，典午受禅吴犹存。青盖入洛虽可惜，犹胜俛首臣老贼。
紫髯將軍
作者：孔平仲
朝代：宋

華容女子哭幽囚，吉利如虎入荆州。
縛其孤雛斂貔貅，長驅水步八十萬。
欲獵于吳吳主憂，羣臣勸迎同一說。
拔刀斫案心膽裂，揆彼之量豈我容。
開門納狼計何拙，魯家狂兒策最長。
倡而和者有周郎，區區黄蓋乃乞降。
龍幡遮火燒赤壁，東南風急天絳色。
江中戰舸岸上營，烟焰飛騰半焚溺。
雷鼓大進聲滿川，輕銳迫逐皆崩奔。
紫髯將軍更歡喜，曹公坐翅不得鶱。
子布元表何齪齪，成敗之决在一言。
君不見甘露寶鼎間，典午受禪吳猶存。
青蓋入洛雖可惜，猶勝俛首臣老賊。
累約慎思視事今已入境盤桓不進欲以十四日交承又云六甲窮日戲作藏頭一首
作者：孔平仲
朝代：宋

工巧新詩寄遞筒，同聲稍稍變他宮。
口傳知受諸君指，日好何論六甲窮。
躬自省愆方久仄，人多助虐更磨礱。
石渠舊友年家契，大笑今朝已落空。
累约慎思视事今已入境盘桓不进欲以十四日交承又云六甲穷日戏作藏头一首
作者：孔平仲
朝代：宋
体裁：七言律诗

工巧新诗寄递筒，同声稍稍变他宫。口传知受诸君指，日好何论六甲穷。躬自省愆方久仄，人多助虐更磨砻。石渠旧友年家契，大笑今朝已落空。
經社
作者：孔平仲
朝代：宋

經社無甘雨，深秋已肅霜。
鋤犁心最切，牟麥事尤妨。
比屋何緣飽，天行固不常。
自吾來此土，連歲見豐穰。
经社
作者：孔平仲
朝代：宋
体裁：五言律诗

经社无甘雨，深秋已肃霜。锄犁心最切，牟麦事尤妨。比屋何缘饱，天行固不常。自吾来此土，连岁见丰穰。
翠微亭
作者：孔平仲
朝代：宋

蜡屐萦纡洞府间，飞甍人在最高巅。
青山东去无余地，黄潦西来正接天。
太子池塘烟漫漫，紫微踪迹草芊芊。
松枯石朽由来事，莫作常情嘆逝川。
翠微亭
作者：孔平仲
朝代：宋

蜡屐萦纡洞府间，飞甍人在最高巅。青山东去无馀地，黄潦西来正接天。太子池塘烟漫漫，紫微踪迹草芊芊。松枯石朽由来事，莫作常情叹逝川。
翠微亭
作者：孔平仲
朝代：宋

蠟屐縈紆洞府間，飛甍人在最高巔。
青山東去無餘地，黄潦西來正接天。
太子池塘烟漫漫，紫微蹤跡草芊芊。
松枯石朽由來事，莫作常情嘆逝川。
聞登萊大雪
作者：孔平仲
朝代：宋

聞說登萊雪一尺，此中晴色更無雲。
安得北風從海上，滿天吹過玉紛紛。
聞砧作
作者：孔平仲
朝代：宋

見蠶成繭能幾日，繒帛輸官千萬疋。
丁丁砧杵相和鳴，半夜霜風入秋律。
一年寒事從今始，四序流光如羽疾。
昨朝尚喜迎凉坐，閉戶羃窗嫌不密。
人生天地隨氣轉，此身猶復非吾物。
癡兒干世孰自量，欲與造化爭飄忽。
功名富貴固有時，進退屈信何可必。
匏羹菽飯幸粗飽，何用操瓢向人乞。
自和喻意四首
作者：孔平仲
朝代：宋

寒夜风雨细，阴房灯火孤。一身无羽翼，万事有荣枯。壮志断鳌足，雄谋编虎须。蛟龙困尺水，梦想在江湖。青山望不极，落日意偏孤。生计一瓢足，秋风双鬓枯。顾予兰纫佩，笑子帛缠须。别有相同处，胸中万顷湖。千里声相应，平生德不孤。豹文方雾隐，松节岂霜枯。壮志横磨剑，衰颜早照须。莫同鱼鸟态，忘我向江湖。好静心常爽，凭高兴愈孤。山云长掩翠，原火渐焚枯。雨竹双妃泪，霜松四皓须。犹嫌望中隘，思泛洞庭湖。
自和喻意四首·其一
作者：孔平仲
朝代：宋

寒夜風雨細，陰房燈火孤。
一身無羽翼，萬事有榮枯。
壯志斷鼇足，雄謀編虎鬚。
蛟龍困尺水，夢想在江湖。
自和喻意四首·其一
作者：孔平仲
朝代：宋

寒夜风雨细，阴房灯火孤。一身无羽翼，万事有荣枯。壮志断鳌足，雄谋编虎须。蛟龙困尺水，梦想在江湖。
自和喻意四首·其一
作者：孔平仲
朝代：宋

寒夜风雨细，阴房灯火孤。
一身无羽翼，万事有荣枯。
壮志断鳌足，雄谋编虎鬚。
蛟龙困尺水，梦想在江湖。
自和喻意四首·其三
作者：孔平仲
朝代：宋

千里声相应，平生德不孤。豹文方雾隐，松节岂霜枯。壮志横磨剑，衰颜早照须。莫同鱼鸟态，忘我向江湖。
自和喻意四首·其三
作者：孔平仲
朝代：宋

千里声相应，平生德不孤。
豹文方雾隠，松节岂霜枯。
壮志横磨剑，衰颜早照鬚。
莫同鱼鸟态，忘我向江湖。
自和喻意四首·其三
作者：孔平仲
朝代：宋

千里聲相應，平生德不孤。
豹文方霧隠，松節豈霜枯。
壯志橫磨劍，衰顔早照鬚。
莫同魚鳥態，忘我向江湖。
自和喻意四首·其二
作者：孔平仲
朝代：宋

青山望不极，落日意偏孤。生计一瓢足，秋风双鬓枯。顾予兰纫佩，笑子帛缠须。别有相同处，胸中万顷湖。
自和喻意四首·其二
作者：孔平仲
朝代：宋

青山望不极，落日意偏孤。
生计一瓢足，秋风双鬓枯。
顾予兰纫佩，笑子帛缠鬚。
别有相同处，胸中万顷湖。
自和喻意四首·其二
作者：孔平仲
朝代：宋

青山望不極，落日意偏孤。
生計一瓢足，秋風雙鬢枯。
顧予蘭紉佩，笑子帛纏鬚。
別有相同處，胸中萬頃湖。
自和喻意四首·其四
作者：孔平仲
朝代：宋

好静心常爽，凭高兴愈孤。山云长掩翠，原火渐焚枯。雨竹双妃泪，霜松四皓须。犹嫌望中隘，思泛洞庭湖。
自和喻意四首·其四
作者：孔平仲
朝代：宋

好静心常爽，凭高兴愈孤。
山云长掩翠，原火渐焚枯。
雨竹双妃泪，霜松四皓鬚。
犹嫌望中隘，思泛洞庭湖。
自和喻意四首·其四
作者：孔平仲
朝代：宋

好靜心常爽，憑高興愈孤。
山雲長掩翠，原火漸焚枯。
雨竹雙妃淚，霜松四皓鬚。
猶嫌望中隘，思泛洞庭湖。
自警
作者：孔平仲
朝代：宋
体裁：古风

大材耻衒耀，深智甘蒙晦。所以德业新，闇然日光大。一时师教谊，百世仰风裁。岂比迷识人，恃能多自怀。
自警
作者：孔平仲
朝代：宋

大材耻衒耀，深智甘蒙晦。
所以德業新，闇然日光大。
一時師教誼，百世仰風裁。
豈比迷識人，恃能多自懷。
自重
作者：孔平仲
朝代：宋

千金人所重，一物人所輕。
君子欲自尊，接物以至誠。
行誼金石固，笑語簫韵聲。
群居自聳畏，暴慢何由形。
自重
作者：孔平仲
朝代：宋
体裁：古风

千金人所重，一物人所轻。君子欲自尊，接物以至诚。行谊金石固，笑语箫韵声。群居自耸畏，暴慢何由形。
自雍丘取別路至陳留界較汴堤徑二十里
作者：孔平仲
朝代：宋

平生羞捷徑，到此尚狐疑。
望斷澹臺路，登高賦所思。
自雍丘取别路至陈留界较汴堤径二十里
作者：孔平仲
朝代：宋
体裁：五言绝句

平生羞捷径，到此尚狐疑。望断澹台路，登高赋所思。
至城东作·其一
作者：孔平仲
朝代：宋
体裁：七言律诗

地形磅礴接匡庐，旷野人烟乍有无。栖亩稻粱方待穫，识家鸡犬各随呼。农耕半岭如僧衲，牧跨羸牛似画图。官守投閒省坟柏，满林霜露涕沾濡。
至城东作·其二
作者：孔平仲
朝代：宋
体裁：五言律诗

出郭二十里，依山八九家。茅冈风卷烧，土井两推沙。冻蝶依残菊，幽禽立卧槎。路边桃李木，犹发小春花。
至城东作·其二
作者：孔平仲
朝代：宋

出郭二十里，依山八九家。茅冈风卷烧，土井两推沙。冻蝶依残菊，幽禽立卧槎。路边桃李木，犹发小春花。地形磅礴接匡庐，旷野人烟乍有无。栖亩稻粱方待穫，识家鸡犬各随呼。农耕半岭如僧衲，牧跨羸牛似画图。官守投閒省坟柏，满林霜露涕沾濡。
至城南別祖仁未歸約文之不至
作者：孔平仲
朝代：宋

送客柳亭晚，倚欄秋雨酣。
風烟滿湖上，景物似江南。
萧洒憐神往，從容憶手談。
老來心易折，離緒已難堪。
至城南别祖仁未归约文之不至
作者：孔平仲
朝代：宋
体裁：五言律诗

送客柳亭晚，倚栏秋雨酣。风烟满湖上，景物似江南。萧洒怜神往，从容忆手谈。老来心易折，离绪已难堪。
至城東作·其一
作者：孔平仲
朝代：宋

地形磅礴接匡廬，曠野人烟乍有無。
栖畝稻粱方待穫，識家雞犬各隨呼。
農耕半嶺如僧衲，牧跨羸牛似畫圖。
官守投閒省墳柏，滿林霜露涕沾濡。
至城東作·其二
作者：孔平仲
朝代：宋

出郭二十里，依山八九家。
茅岡風卷燒，土井兩推沙。
凍蝶依殘菊，幽禽立臥槎。
路邊桃李木，猶發小春花。
至日作
作者：孔平仲
朝代：宋
体裁：七言律诗

年光吹尽任飞灰，且庆舒长举寿杯。积晦弥旬三尺雨，新阳半夜一声雷。家人环坐相酬劝，贺客先期戒往来。熟醉腾腾成小睡，晚寒更起耻残罍。
至日作
作者：孔平仲
朝代：宋

年光吹盡任飛灰，且慶舒長舉壽杯。
積晦彌旬三尺雨，新陽半夜一聲雷。
家人環坐相酬勸，賀客先期戒往來。
熟醉騰騰成小睡，晚寒更起恥殘罍。
至日阻風飲於轉運行衙呈經父
作者：孔平仲
朝代：宋

枉渚停風棹，華堂置酒壺。
雲低岳陽市，雪滿洞庭湖。
醉眼看梅蕊，歡心合棣柎。
去年今夕夢，江國面京都。
至日阻风饮于转运行衙呈经父
作者：孔平仲
朝代：宋
体裁：五言律诗

枉渚停风棹，华堂置酒壶。云低岳阳市，雪满洞庭湖。醉眼看梅蕊，欢心合棣柎。去年今夕梦，江国面京都。
至盱眙作
作者：孔平仲
朝代：宋

邮亭系马日西斜，却向盱眙望白沙。春色淡中唯有柳，晓风狂过已无花。古人出处真难一，吾道穷通未可涯。白水黄粱不须具，呼奴挈榼取流霞。
至盱眙作
作者：孔平仲
朝代：宋

邮亭繫马日西斜，却向盱眙望白沙。
春色淡中唯有柳，晓风狂过已无花。
古人出处真难一，吾道穷通未可涯。
白水黄粱不须具，呼奴挈榼取流霞。
至盱眙作
作者：孔平仲
朝代：宋

郵亭繫馬日西斜，却向盱眙望白沙。
春色淡中唯有柳，曉風狂過已無花。
古人出處真難一，吾道窮通未可涯。
白水黄粱不須具，呼奴挈榼取流霞。
與張子明飲湖亭
作者：孔平仲
朝代：宋

小艇衝湖過，幽亭枕水虛。
風來荷氣外，人在木陰餘。
濕印開新酒，長茭族貫魚。
遙看鶴歸處，便是謫仙居。
與董承君棋輒勝四籌作藥名五言詩奉戲
作者：孔平仲
朝代：宋

董子獷且狂，孔公孽更毒。
文楸石棋子，白及黑對局。
預知子輕敵，銳膽坐看覆。
一時羅列徧，先與推大腹。
欻如飛廉驅，窘若防風戮。
餘兵尚百合，續斷聊忽忽。
猛虎仗爪牙，中塗佯躑躅。
嗟嗟草草甚，驅豬令迫逐。
直前無夷險，觱撥下子速。
而我頗從容，莽草先設伏。
常山肆縱橫，大戟挾長轂。
威靈先震盪，巨勝侔破竹。
蕭蕭馬鳴退，戰血餘川谷。
百步笑奔崩，獨活嗟窮蹙。
萎蕤不復騁，銷蝕神采縮。
作詩誚伊棋，我壯知子曲。
舟行却回
作者：孔平仲
朝代：宋

清晨移舟出沙嘴，宿氛卷尽天如洗。日高五丈行十里，白云之中黑云起。回舟急趋旧泊处，四山沉沉日色死。逆风飒飒初尚微，浪头已高白参差。又闻西北崩崖陷谷有异声，大风横击波如陵。操舟之子虽习贯，掣柁才开又投岸。有如磁石引针去，时时飐扑愁中断。长篙劲橹不易胜，仅得入口如再生。回望后舟尚出没，使人泪落肝胆惊。昨日庙中奠旨酒，巫语甚吉许我行。奈何中路辄反覆，欺诞何者为神明。岂非风者天号令，必欲逆知非汝能。浪传消息得醉饱，万一犹足为威灵。
舟行却回
作者：孔平仲
朝代：宋

清晨移舟出沙嘴，宿氛卷尽天如洗。
日高五丈行十里，白云之中黑云起。
回舟急趋旧泊处，四山沉沉日色死。
逆风飒飒初尚微，浪头已高白参差。
又闻西北崩崖陷谷有异声，大风横击波如鳞。
操舟之子虽习贯，掣柁才开又投岸。
有如磁石引针去，时时飐扑愁中断。
长篙劲艣不易胜，仅得入口如再生。
迴望后舟尚出没，使人泪落肝胆惊。
昨日庙中奠旨酒，巫语甚吉许我行。
奈何中路辄反覆，欺诞何者为神明。
岂非风者天号令，必欲逆知非汝能。
浪传消息得醉饱，万一犹足为威灵。
舟行却回
作者：孔平仲
朝代：宋

清晨移舟出沙嘴，宿氛卷盡天如洗。
日高五丈行十里，白雲之中黑雲起。
回舟急趨舊泊處，四山沉沉日色死。
逆風颯颯初尚微，浪頭已高白參差。
又聞西北崩崖陷谷有異聲，大風橫擊波如鱗。
操舟之子雖習貫，掣柁才開又投岸。
有如磁石引針去，時時颭撲愁中斷。
長篙勁艣不易勝，僅得入口如再生。
迴望後舟尚出沒，使人淚落肝膽驚。
昨日廟中奠旨酒，巫語甚吉許我行。
奈何中路輒反覆，欺誕何者爲神明。
豈非風者天號令，必欲逆知非汝能。
浪傳消息得醉飽，萬一猶足爲威靈。
芙蓉堂
作者：孔平仲
朝代：宋

芙蓉堂下花如錦，記得當年此泊舟。
今日重來皆蔓草，水紅無數强排秋。
芙蓉堂
作者：孔平仲
朝代：宋
体裁：七言绝句

芙蓉堂下花如锦，记得当年此泊舟。今日重来皆蔓草，水红无数强排秋。
花望之弄璋亭
作者：孔平仲
朝代：宋
体裁：五言律诗

开亭面峰岛，来客庆桑弧。屡种蓝田玉，新还合浦珠。海边桃结子，天外凤生雏。莫笑轩楹陋，高门即似于。
花望之弄璋亭
作者：孔平仲
朝代：宋

開亭面峰島，來客慶桑弧。
屢種藍田玉，新還合浦珠。
海邊桃結子，天外鳳生雛。
莫笑軒楹陋，高門即似于。
芸叟寄新詞作八陣圖一首
作者：孔平仲
朝代：宋

功業不復議，蓋載無所容。
三湘逶迤水，分與清河公。
國士大手筆，名聲蔚摩空。
成材兼衆製，八面任見攻。
陣馬勢遒勇，圖繪出纖穠。
江神敷妙詞，流入韶濩中。
石心鐵爲腸，不意於此工。
轉調協擊拊，遺音扣玲瓏。
恨我狂既和，失之太匆匆。
吞咀知雋永，吳越安可同。
芸叟寄新词作八阵图一首
作者：孔平仲
朝代：宋

功业不复议，盖载无所容。三湘逶迤水，分与清河公。国士大手笔，名声蔚摩空。成材兼众制，八面任见攻。阵马势遒勇，图绘出纤秾。江神敷妙词，流入韶濩中。石心铁为肠，不意于此工。转调协击拊，遗音扣玲珑。恨我狂既和，失之太匆匆。吞咀知隽永，吴越安可同。
芸叟寄新词作八阵图一首
作者：孔平仲
朝代：宋

功业不復议，盖载无所容。
三湘逶迤水，分与清河公。
国士大手笔，名声蔚摩空。
成材兼众制，八面任见攻。
阵马势遒勇，图绘出纤秾。
江神敷妙词，流入韶濩中。
石心铁为肠，不意于此工。
转调协击拊，遗音扣玲珑。
恨我狂既和，失之太匆匆。
吞咀知隽永，吴越安可同。
苏子由寄题小庵诗用元韵和
作者：孔平仲
朝代：宋

官身粗应三钱府，吏隐聊开一草庵。拥砌幽篁如月映，覆檐乔木与天参。畏人自比藏头雉，老世今同作蛹蚕。岂独忘言兼闭息，舌津晨漱不胜甘。
苏子由寄题小庵诗用元韵和
作者：孔平仲
朝代：宋

官身粗应三钱府，吏隠聊开一草庵。
拥砌幽篁如月映，覆檐乔木与天参。
畏人自比藏头雉，老世今同作蛹蚕。
岂独忘言兼闭息，舌津晨潄不胜甘。
荆林館
作者：孔平仲
朝代：宋

古木森然滿驛庭，繁陰凌亂月分明。
千枝萬葉誰拘管，攪作秋風一片聲。
荆林馆
作者：孔平仲
朝代：宋
体裁：七言绝句

古木森然满驿庭，繁阴凌乱月分明。千枝万叶谁拘管，搅作秋风一片声。
药名离合四时四首
作者：孔平仲
朝代：宋

草满南园绿，青青复间红。花开不择地，锦绣径相通。浆寒饮一石，蜜液和岩桂。心渴望天南，星河灿垂地。参旗挂疏木，通夕凉如水。银汉耿半天，河桥暝烟紫。雪片拥颓垣，衣裘冷于甲。香醪不满榼，藤枕攲残腊。
药名离合四时四首·其一
作者：孔平仲
朝代：宋

草满南园绿，青青复间红。花开不择地，锦绣径相通。
药名离合四时四首·其一
作者：孔平仲
朝代：宋

草满南园绿，青青復间红。
花开不择地，锦绣径相通。
药名离合四时四首·其三
作者：孔平仲
朝代：宋
体裁：五言绝句

参旗挂疏木，通夕凉如水。银汉耿半天，河桥暝烟紫。
药名离合四时四首·其二
作者：孔平仲
朝代：宋
体裁：五言绝句

浆寒饮一石，蜜液和岩桂。心渴望天南，星河灿垂地。
药名离合四时四首·其四
作者：孔平仲
朝代：宋

雪片拥颓垣，衣裘冷于甲。香醪不满榼，藤枕攲残腊。
药名离合四时四首·其四
作者：孔平仲
朝代：宋

雪片拥颓垣，衣裘冷于甲。
香醪不满榼，藤枕欹残腊。
药名离合寄孙虢州
作者：孔平仲
朝代：宋

孙八远在虢，丹霞绚崔苍。耳目虽清远，志愿多参商。陆沉众人中，白首滞铅黄。耆英绍前烈，当复佐兴王。朴也才通贯，众安无吠狗。杞菊饭家常，山泉消昼漏。芦雁来蔽空，青眼思朋旧。历日惊晚景，天涯情更厚。
药名离合寄孙虢州·其一
作者：孔平仲
朝代：宋

孙八远在虢，丹霞绚崔苍。耳目虽清远，志愿多参商。陆沉众人中，白首滞铅黄。耆英绍前烈，当复佐兴王。
药名离合寄孙虢州·其一
作者：孔平仲
朝代：宋

孙八远在虢，丹霞绚崔苍。
耳目虽清远，志愿多参商。
陆沉众人中，白首滞铅黄。
耆英绍前烈，当復佐兴王。
药名离合寄孙虢州·其二
作者：孔平仲
朝代：宋

朴也才通贯，众安无吠狗。杞菊饭家常，山泉消昼漏。芦雁来蔽空，青眼思朋旧。历日惊晚景，天涯情更厚。
药名离合寄孙虢州·其二
作者：孔平仲
朝代：宋

朴也纔通贯，众安无吠狗。
杞菊饭家常，山泉消昼漏。
芦雁来蔽空，青眼思朋旧。
历日惊晚景，天涯情更厚。
莲叶
作者：孔平仲
朝代：宋
体裁：七言绝句

莲叶田田出水齐，清香已有晓风吹。物华光景人谁觉，便是花开结子时。
萃勝亭
作者：孔平仲
朝代：宋

蕭灑東堂秋正皎，思尋一徑上幽亭。
天生喬木爲欹蓋，地借羣山作畫屏。
有志休官頭未白，多情好客眼偏青。
知公故欲來高處，目送飛鴻在杳冥。
萃胜亭
作者：孔平仲
朝代：宋

萧洒东堂秋正皎，思寻一径上幽亭。天生乔木为攲盖，地借群山作画屏。有志休官头未白，多情好客眼偏青。知公故欲来高处，目送飞鸿在杳冥。
萃胜亭
作者：孔平仲
朝代：宋

萧洒东堂秋正皎，思寻一径上幽亭。
天生乔木为欹盖，地借羣山作画屏。
有志休官头未白，多情好客眼偏青。
知公故欲来高处，目送飞鸿在杳冥。
萧器之小饮诵王舒公药名诗因效其体
作者：孔平仲
朝代：宋

萧郎嘉客近远志，把酒劝宾郎半醉。自然同类易相投，官守从容况无事。清晨曲糵寒有力，倒洒金钟乳花滴。十分蘸甲香且醇，不觉昏黄连夜色。雀噪乌栖奈晚何，匆匆白日若飞梭。青青百草霜已歇，墙阴浅白微轻雪。庭梅香腻粉苞解，岁律将旋复花发。铜壶泣水银箭短，漏声断续随风远。起视天南星斗稀，蟾蜍已黑牵牛低。知子多情惜分散，山公酩酊自当归。
萧器之小饮诵王舒公药名诗因效其体
作者：孔平仲
朝代：宋

萧郎嘉客近远志，把酒劝宾郎半醉。
自然同类易相投，官守从容况无事。
清晨曲糵寒有力，倒洒金钟乳花滴。
十分蘸甲香且醇，不觉昏黄连夜色。
雀噪乌栖奈晚何，匆匆白日若飞梭。
青青百草霜已歇，墙阴浅白微轻雪。
庭梅香腻粉苞解，岁律将旋復花发。
铜壶泣水银箭短，漏声断续随风远。
起视天南星斗稀，蟾蜍已黑牵牛低。
知子多情惜分散，山公酩酊自当归。
落花
作者：孔平仲
朝代：宋

岭南冬深花照灼，比至春初花已落。
乘閒携酒到西园，鸟散蜂归春寂寞。
江南此际春如何，红杏海棠开正多。
归期不及春风日，犹见池塘着绿荷。
落花
作者：孔平仲
朝代：宋

岭南冬深花照灼，比至春初花已落。乘閒携酒到西园，鸟散蜂归春寂寞。江南此际春如何，红杏海棠开正多。归期不及春风日，犹见池塘著绿荷。
落花
作者：孔平仲
朝代：宋

嶺南冬深花照灼，比至春初花已落。
乘閒携酒到西園，鳥散蜂歸春寂寞。
江南此際春如何，紅杏海棠開正多。
歸期不及春風日，猶見池塘著綠荷。
葉晦之送薔薇栽仍貽詩因以韵和
作者：孔平仲
朝代：宋

曾約種花爲主人，花開猶在隔年春。
只應未賞君先去，自是芙蓉幕下賓。
蓮葉
作者：孔平仲
朝代：宋

蓮葉田田出水齊，清香已有曉風吹。
物華光景人誰覺，便是花開結子時。
蕭器之小飲誦王舒公藥名詩因效其體
作者：孔平仲
朝代：宋

蕭郎嘉客近遠志，把酒勸賓郎半醉。
自然同類易相投，官守從容况無事。
清晨麴糵寒有力，倒洒金鍾乳花滴。
十分蘸甲香且醇，不覺昏黄連夜色。
雀噪烏栖奈晚何，匆匆白日若飛梭。
青青百草霜已歇，牆陰淺白微輕雪。
庭梅香膩粉苞解，歲律將旋復花發。
銅壺泣水銀箭短，漏聲斷續隨風遠。
起視天南星斗稀，蟾蜍已黑牽牛低。
知子多情惜分散，山公酩酊自當歸。
藥名離合四時四首·其一
作者：孔平仲
朝代：宋

草滿南園綠，青青復間紅。
花開不擇地，錦繡徑相通。
藥名離合四時四首·其三
作者：孔平仲
朝代：宋

參旗挂疏木，通夕凉如水。
銀漢耿半天，河橋暝烟紫。
藥名離合四時四首·其二
作者：孔平仲
朝代：宋

漿寒飲一石，蜜液和巖桂。
心渴望天南，星河燦垂地。
藥名離合四時四首·其四
作者：孔平仲
朝代：宋

雪片擁頹垣，衣裘冷於甲。
香醪不滿榼，藤枕欹殘臘。
藥名離合寄孫虢州·其一
作者：孔平仲
朝代：宋

孫八遠在虢，丹霞絢崔蒼。
耳目雖清遠，志願多參商。
陸沉衆人中，白首滯鉛黄。
耆英紹前烈，當復佐興王。
藥名離合寄孫虢州·其二
作者：孔平仲
朝代：宋

朴也纔通貫，衆安無吠狗。
杞菊飯家常，山泉消晝漏。
蘆雁來蔽空，青眼思朋舊。
歷日驚晚景，天涯情更厚。
蘇子由寄題小菴詩用元韵和
作者：孔平仲
朝代：宋

官身粗應三錢府，吏隠聊開一草菴。
擁砌幽篁如月映，覆簷喬木與天參。
畏人自比藏頭雉，老世今同作蛹蠶。
豈獨忘言兼閉息，舌津晨潄不勝甘。
蝴蝶行
作者：孔平仲
朝代：宋

蝴蝶飛，渡河來。
河北花已落，河南花正開。
盈盈採花女，撲打還家去。
推身飛入粉奩中，芳草綿綿舊時路。
蝴蝶行
作者：孔平仲
朝代：宋
体裁：古风

蝴蝶飞，渡河来。河北花已落，河南花正开。盈盈采花女，扑打还家去。推身飞入粉奁中，芳草绵绵旧时路。
行香
作者：孔平仲
朝代：宋

枕上杜鵑啼，匆匆早起時。
出行天未曉，月在杏花枝。
行香
作者：孔平仲
朝代：宋
体裁：五言绝句

枕上杜鹃啼，匆匆早起时。出行天未晓，月在杏花枝。
西兴
作者：孔平仲
朝代：宋
体裁：五言律诗

舟行颇濡滞，累日驿前溪。大雨翻盆盎，狂风作鼓鼙。两潮空朝晚，一水限东西。忆昔游湖棹，新晴傍会稽。
西堂
作者：孔平仲
朝代：宋

我置一榻在西堂，南風北風俱得凉。
軒窗開闢無壅塞，枕簟照映生輝光。
前有秋花鬧如錦，乘時吐秀爭煌煌。
堂前堂後種植滿，坦腹轉側各相望。
初開半落皆有意，牽動幽興何其長。
彌天好夢誰喚覺，林間鳥舌弄絲簧。
賤官固冗亦偷暇，一室甚卑堪退藏。
吾心與世久契闊，萬事本無非故忘。
西堂
作者：孔平仲
朝代：宋

我置一榻在西堂，南风北风俱得凉。轩窗开辟无壅塞，枕簟照映生辉光。前有秋花闹如锦，乘时吐秀争煌煌。堂前堂后种植满，坦腹转侧各相望。初开半落皆有意，牵动幽兴何其长。弥天好梦谁唤觉，林间鸟舌弄丝簧。贱官固冗亦偷暇，一室甚卑堪退藏。吾心与世久契阔，万事本无非故忘。
西堂
作者：孔平仲
朝代：宋

我置一榻在西堂，南风北风俱得凉。
轩窗开闢无壅塞，枕簟照映生辉光。
前有秋花闹如锦，乘时吐秀争煌煌。
堂前堂后种植满，坦腹转侧各相望。
初开半落皆有意，牵动幽兴何其长。
弥天好梦谁唤觉，林间鸟舌弄丝簧。
贱官固冗亦偷暇，一室甚卑堪退藏。
吾心与世久契阔，万事本无非故忘。
西斋冬夕
作者：孔平仲
朝代：宋
体裁：七言律诗

平生疏野得江湖，岁暮西斋拥一炉。雨滴空阶如自语，风吹长木更相呼。世间宠辱收棋局，楼上光阴入酒壶。近日睡时全少梦，攀缘狂想自知无。
西施
作者：孔平仲
朝代：宋

邀出苎罗山，送上姑苏台。
果迷吴主意，都忘越兵来。
西施
作者：孔平仲
朝代：宋

邀出苧罗山，送上姑苏台。果迷吴主意，都忘越兵来。
西施
作者：孔平仲
朝代：宋

邀出苧羅山，送上姑蘇臺。
果迷吳主意，都忘越兵來。
西興
作者：孔平仲
朝代：宋

舟行頗濡滯，累日驛前溪。
大雨翻盆盎，狂風作鼓鼙。
兩潮空朝晚，一水限東西。
憶昔游湖棹，新晴傍會稽。
西行
作者：孔平仲
朝代：宋

繚繞西行入亂山，白雲深處據征鞍。
蕎花著雨相爭秀，棗頰迎陽一半丹。
鞅掌未能逃物役，乾坤何處託身安。
莒臺東嚮情無限，那更秋風作暮寒。
西行
作者：孔平仲
朝代：宋

缭绕西行入乱山，白云深处据征鞍。
荞花着雨相争秀，枣颊迎阳一半丹。
鞅掌未能逃物役，干坤何处託身安。
莒台东嚮情无限，那更秋风作暮寒。
西行
作者：孔平仲
朝代：宋

缭绕西行入乱山，白云深处据征鞍。荞花著雨相争秀，枣颊迎阳一半丹。鞅掌未能逃物役，乾坤何处托身安。莒台东向情无限，那更秋风作暮寒。
西軒
作者：孔平仲
朝代：宋

新作朱門向水開，雖臨行路少塵埃。
久藏勝境因人發，盡放青山入坐來。
樹影轉簷棋未散，荷香飄枕夢初回。
晚年事事皆疏懶，頼得閒官養不才。
西軒偶書
作者：孔平仲
朝代：宋

瀟灑無俗韵，登臨紓遠情。
吟題紅葉滿，臥看白雲生。
山色差屏翠，溪流瀉鏡明。
優游此終日，其樂勝公卿。
西轩
作者：孔平仲
朝代：宋

新作朱门向水开，虽临行路少尘埃。久藏胜境因人发，尽放青山入坐来。树影转檐棋未散，荷香飘枕梦初回。晚年事事皆疏懒，赖得閒官养不才。
西轩
作者：孔平仲
朝代：宋

新作朱门向水开，虽临行路少尘埃。
久藏胜境因人发，尽放青山入坐来。
树影转檐棋未散，荷香飘枕梦初回。
晚年事事皆疏懒，頼得閒官养不才。
西轩偶书
作者：孔平仲
朝代：宋
体裁：五言律诗

潇洒无俗韵，登临纾远情。吟题红叶满，卧看白云生。山色差屏翠，溪流泻镜明。优游此终日，其乐胜公卿。
西齋冬夕
作者：孔平仲
朝代：宋

平生疏野得江湖，歲暮西齋擁一爐。
雨滴空階如自語，風吹長木更相呼。
世間寵辱收棋局，樓上光陰入酒壺。
近日睡時全少夢，攀緣狂想自知無。
見潮
作者：孔平仲
朝代：宋

朝亦見潮來，暮亦見潮來。
維舟不敢渡，西望興悠哉。
覽鏡
作者：孔平仲
朝代：宋

拂拭菱花試一臨，貌隨年改歎光陰。
朱顔慘淡塵埃滿，白髮蕭疏瘴霧侵。
自笑腐唇因苦學，誰知瘦骨爲愁吟。
平生履行無人識，嗟爾頑銅豈照心。
觀暴
作者：孔平仲
朝代：宋

怒雷殷殷西南天，黑氣一抹如長烟。
鯨噓鼇噫蛟吐涎，龍呼其儔相後先。
散爲飛雲蓋蜿蜒，以尾卷海洒百川。
河伯乃在坎底眠，震驚掉動憂不全。
白浪湧起高于船，岡馳隰舞山回旋。
崩衝擺落蔚高騫，聲勢烈烈孰使然。
須臾寂靜又改前，餘氛倚漢猶青玄。
小蝦奮頭如自賢，神龍歸宮魚出泉。
觀牛渡江
作者：孔平仲
朝代：宋

荷蓑而騎彼牧童，驅牛亂流江水中。
徐行不復用鞭箠，母當其前犢後從。
濁波沄沄出頭角，見者往往疑蛟龍。
牛身千鈞水不測，步步乃與丘陵同。
天機自然有所解，物理如此誰能窮。
君不見軋犖山腹垂至膝，一馬不能載其躬。
帝前每作胡旋舞，翩翩勁捷如旋風。
觀舞
作者：孔平仲
朝代：宋

宴館簇金絲，繡茵呈舞旋。
雲鬟應節低，蓮步隨歌轉。
勢多體不犯，妙絕乃習貫。
含笑有餘情，小揖更微盼。
觀馬騎
作者：孔平仲
朝代：宋

馬軍上馬挾角弓，東西排列次第同。
鳴金一敲馳且射，七十二疋如旋風。
黄塵紛紛有殺氣，得雋呼聲動天地。
想見陰山血戰時，出沒飛騰千萬騎。
见潮
作者：孔平仲
朝代：宋
体裁：五言绝句

朝亦见潮来，暮亦见潮来。维舟不敢渡，西望兴悠哉。
观暴
作者：孔平仲
朝代：宋

怒雷殷殷西南天，黑气一抹如长烟。鲸嘘鳌噫蛟吐涎，龙呼其俦相后先。散为飞云盖蜿蜒，以尾卷海洒百川。河伯乃在坎底眠，震惊掉动忧不全。白浪涌起高于船，冈驰隰舞山回旋。崩冲摆落蔚高骞，声势烈烈孰使然。须臾寂静又改前，馀氛倚汉犹青玄。小虾奋头如自贤，神龙归宫鱼出泉。
观暴
作者：孔平仲
朝代：宋

怒雷殷殷西南天，黑气一抹如长烟。
鲸嘘鳌噫蛟吐涎，龙呼其俦相后先。
散为飞云盖蜿蜒，以尾卷海洒百川。
河伯乃在坎底眠，震惊掉动忧不全。
白浪涌起高于船，冈驰隰舞山回旋。
崩衝摆落蔚高骞，声势烈烈孰使然。
须臾寂静又改前，余氛倚汉犹青玄。
小虾奋头如自贤，神龙归宫鱼出泉。
观牛渡江
作者：孔平仲
朝代：宋

荷蓑而骑彼牧童，驱牛乱流江水中。徐行不复用鞭箠，母当其前犊后从。浊波沄沄出头角，见者往往疑蛟龙。牛身千钧水不测，步步乃与丘陵同。天机自然有所解，物理如此谁能穷。君不见轧荦山腹垂至膝，一马不能载其躬。帝前每作胡旋舞，翩翩劲捷如旋风。
观牛渡江
作者：孔平仲
朝代：宋

荷蓑而骑彼牧童，驱牛乱流江水中。
徐行不復用鞭棰，母当其前犊后从。
浊波沄沄出头角，见者往往疑蛟龙。
牛身千钧水不测，步步乃与丘陵同。
天机自然有所解，物理如此谁能穷。
君不见轧荦山腹垂至膝，一马不能载其躬。
帝前每作胡旋舞，翩翩劲捷如旋风。
观舞
作者：孔平仲
朝代：宋

宴馆簇金丝，绣茵呈舞旋。
云鬟应节低，莲步随歌转。
势多体不犯，妙绝乃习贯。
含笑有余情，小揖更微盼。
观舞
作者：孔平仲
朝代：宋

宴馆簇金丝，绣茵呈舞旋。云鬟应节低，莲步随歌转。势多体不犯，妙绝乃习贯。含笑有馀情，小揖更微盼。
观马骑
作者：孔平仲
朝代：宋
体裁：古风

马军上马挟角弓，东西排列次第同。鸣金一敲驰且射，七十二疋如旋风。黄尘纷纷有杀气，得隽呼声动天地。想见阴山血战时，出没飞腾千万骑。
览镜
作者：孔平仲
朝代：宋

拂拭菱花试一临，貌随年改叹光阴。朱颜惨淡尘埃满，白发萧疏瘴雾侵。自笑腐唇因苦学，谁知瘦骨为愁吟。平生履行无人识，嗟尔顽铜岂照心。
览镜
作者：孔平仲
朝代：宋

拂拭菱花试一临，貌随年改叹光阴。
朱颜惨淡尘埃满，白髮萧疏瘴雾侵。
自笑腐唇因苦学，谁知瘦骨为愁吟。
平生履行无人识，嗟尔顽铜岂照心。
訪道濟
作者：孔平仲
朝代：宋

出門已晚鼓，訪客傍西城。
無事詩書局，相過僚友情。
風來稍塵暗，日落更寒生。
歸路逢燈火，喧喧馬屢驚。
詠冰
作者：孔平仲
朝代：宋

厚薄因風結，方圓隨器成。
黄河白馬渡，大澤老狐行。
暖曲流雲液，隅甃晃水精。
皎然心一寸，願比玉壺清。
詠大
作者：孔平仲
朝代：宋

觀水宣尼志，歌風漢祖篇。
鵬搏九萬里，椿壽八千年。
老子能談道，唐堯亦法天。
旅獒宜自戒，魏瓠不勝堅。
西域瓜如斛，東山栗比拳。
周蒿芟作柱，舜竹截爲船。
魯語譏居蔡，邠詩詠獻豜。
雷聲當擬聖，人跡謾疑仙。
寶訓書傳百，真乘界說千。
弓聞陽虎竊，鼎自郜城遷。
馮異依喬木，劉公受一錢。
小鮮無撓國，多稼最宜田。
骨有專車異，珠求徑寸圓。
癭垂驚罋盎，雹下駭杯棬。
船泛銀山浪，琴操急雨弦。
恐時心縵縵，臥處腹便便。
公罷三名府，官防五在邊。
從容隠朝市，指顧奠山川。
已識古今體，且知天地全。
介圭催入覲，夏屋示優賢。
金印懸如斗，神毫運若椽。
安榮可長享，儒效照青編。
詠柁
作者：孔平仲
朝代：宋

厥初誰創物，似此亦難求。
擺合千尋浪，回旋萬斛舟。
行如一臥扇，力敵九氂牛。
出沒居相半，東西勢自由。
高風當絕倚，淺瀨亦徐收。
軋軋微鳴曉，峨峨迥浸秋。
隨灣掉轉尾，避石掣開頭。
自有施功地，何嘗厭下流。
詠橘
作者：孔平仲
朝代：宋

古人詠橘誇甘香，獨我愛此千樹黄。
燭龍銜珠出扶桑，圓苞簇簇浮朝霜。
誰家金餠籬內挂，一夜火圍林際光。
折來便好命佳客，玉壺况有榴花漿。
詠櫓
作者：孔平仲
朝代：宋

以小能行大，天機寄物形。
沿流最有助，深壑屢嘗經。
迅速功無比，謳鴉韵可聽。
江空插羽翼，水府散雷霆。
駕浪來湘浦，摇風過洞庭。
侵凌秋島霧，破碎暮灣星。
雁鶩驚羣起，蛟龍睡一醒。
浩然乘此興，東去絕滄溟。
詠無核紅柿
作者：孔平仲
朝代：宋

林中有丹果，壓枝一何稠。
爲柿已軟美，嗟爾骨亦柔。
風霜變顔色，雨露加膏油。
大哉造化心，于爾何綢繆。
荆筐載趨市，價賤良易求。
剖心無所有，入口頗相投。
爲栗外屈强，老者所不收。
爲棗中亦剛，飼兒戟其喉。
衆言咀嚼快，惟爾無所憂。
排羅置前列，圓熟當高秋。
且以悅一時，長久豈暇謀。
咄哉潰爛速，棄擲將誰尤。
詠網
作者：孔平仲
朝代：宋

已向晴漪下，還于晚架張。
鱗餘銀皎皎，目带淚浪浪。
細入詩人詠，輕隨釣叟裝。
結繩相效久，遺象本歸藏。
詠荷花
作者：孔平仲
朝代：宋

一花一葉自相連，待得花開葉已圓。
應爲施朱嫌太赤，故將嫩綠間嬋娟。
詠蘆
作者：孔平仲
朝代：宋

地近長蘆蘆已深，舟行兩岸蔚森森。
能藏蛇虺連山澗，强庇蛙蟆接水陰。
疑汝此中無勁節，使吾終日隔遙岑。
春風暑雨多情思，霜霰崢嶸想不禁。
詠蜀葵
作者：孔平仲
朝代：宋

綽約佳人淡薄粧，天真自恃不熏香。
低頭無語嬌尤甚，更著新翻淺色黄。
詠道上松
作者：孔平仲
朝代：宋

長松高落落，積雪白皚皚。
鱗鬣凍且僵，鬰結久不開。
觀其纏壓意，直使同枯荄。
雁带寒光去，鳥傳春信來。
微陽入直幹，生意忽已回。
豁若醉初醒，整頓出塵埃。
秀色媚山腹，孤標摩斗魁。
時至自當復，安得長摧頹。
若非根本壯，何能異草萊。
詠高
作者：孔平仲
朝代：宋

先以下爲基，終當保不危。
泰山雄地鎮，北斗正天維。
敏手誇能賦，忠言願聽卑。
百常登觀闕，九仞揭旌旗。
木有遷鶑集，墉惟射隼宜。
舉家何氏隠，雙下李愔搥。
大比楊雄好，長同巽卦爲。
巍然望堯帝，卓爾仰宣尼。
羊肆猶陳義，皇墳或媲詞。
變更驚岸谷，豐稔閱京坻。
醉枕日三丈，詞場桂一枝。
金城橫絕險，龍馬出權奇。
已著名僧傳，仍先國手棋。
張弓聊抑爾，封岱更增之。
郢曲故難和，牙琴誰復知。
楩柟凌遠壑，鴻鵠漾晴曦。
漢祖興邦日，商宗享國時。
設科求德劭，巡狩問年耆。
容駟開門戶，摩霄展羽儀。
形容上麟閣，勳閥照鰲碑。
密勿雲臺議，揄揚崧嶽詩。
巖巖具瞻峻，那復嘆隆墀。
試墨
作者：孔平仲
朝代：宋

長夏人雖厭，茲晨物所遭。
鳴蜩抱枝急，新燕出巢高。
衣葛寧嫌薄，驅蚊亦憚勞。
時時得一雨，蒸濕地生毛。
詩致卓道士靈座
作者：孔平仲
朝代：宋

陰陽藻鑑兩俱優，落落高談氣似秋。
仙馭晚留山水國，客星曾入帝王州。
却乘眇莽歸三島，空葬衣冠付一丘。
作頌馳書謝人世，知君平昔悟浮休。
詩贈王從善
作者：孔平仲
朝代：宋

廣庭試群材，俊筆馳短晷。
鎖廳爭第一，乃後二三子。
騎龍失頭角，十載困泥滓。
泛舟自淮南，得邑窮楚尾。
江上始相逢，清名久吾耳。
油然睹顔色，悅澤已可喜。
博學有淵源，高談見根柢。
有如萬斛鍾，久叩聲益起。
如君豈易得，蹭蹬乃在此。
棫樸析爲薪，奈何遺杞梓。
我本世畸人，儳焉頑似鄙。
一官傍松楸，自足勝朱紫。
功名已灰心，藜藿思沒齒。
欲結方外遊，徜徉訪雲水。
聞君亦有意，不戀五斗米。
笑指廬山高，論交從此始。
談道亭睡覺而成
作者：孔平仲
朝代：宋

松竹晝陰環，清風枕席間。
夢隨啼鳥散，心伴白雲閑。
漁艇歸前浦，樵歌下遠山。
徘徊明月夜，高興向忘還。
諭志
作者：孔平仲
朝代：宋

匣中有神劍，夜夜鳴不休。
欲汙單于血，思僇佞臣頭。
不願就斬馬，賤用良自羞。
深韜度歲月，怨氣射斗牛。
仗君遠提携，可以安九州。
莫作鉛刀顧，此非繞指柔。
諸君送黄仲勉戶曹予以事不預遣人送綠楊一枝贈別
作者：孔平仲
朝代：宋

不能送行客，贈以綠楊枝。
試看青青眼，此心當自知。
謁夢錫見几上粉箋援筆書此
作者：孔平仲
朝代：宋

飄飄雲容高，慘慘日色薄。
此時駕君車，去意不可縛。
鳴蟬送凄切，白露催摇落。
山城更海上，觸目添蕭索。
謝夢錫見臨
作者：孔平仲
朝代：宋

雪月交光夜正寒，何人相伴語更闌。
惟君枉駕時能慰，令我幽居意解歡。
小僕旋來熒火燭，病妻無力治盃盤。
清談已倦還觀史，冷淡相看不厭難。
謝王通叟回文詩
作者：孔平仲
朝代：宋

北風吹波客桅折，潯陽維舟不敢發。
觀君和我回文詩，滿眼春光破冰雪。
山間玉少白石多，造化積英費融結。
如君藻思豈易得，姓名盧駱推前列。
他人平步取卿相，乃獨區區困羈紲。
江湖漂泊隨斷梗，歲月崢嶸逼華髮。
頹然放肆孰可測，一馬固能齊萬物。
胡琴雖已隔黄壤，寶燈吐燄高于月。
人生樂事君得多，誰羨腰金擁幢節。
謝郟正甫
作者：孔平仲
朝代：宋

當年輦轂參農正，今日江湖望歲星。
冷局自安心有素，故人相厚眼偏青。
幅巾舒散殊官屬，華衮騰驤入帝庭。
一薦未爲門下德，荷公敦篤好忘形。
讀江淹集
作者：孔平仲
朝代：宋

煌煌一疋錦，爛爛五色筆。
始從何處得，悵此夢中失。
淹也雖善文，葳蕤少筋骨。
譬人氣不深，往往多奄忽。
晚年既富貴，外學仍老佛。
豈非有所怠，寖使天才屈。
奈何不自尤，秘怪疑鬼物。
我有十文舟，夙期駕溟渤。
褰霞謁東皇，擘浪窺月窟。
唯憂倦或止，視此頗自栗。
讀莊子
作者：孔平仲
朝代：宋

損此以錙銖，益我以千金。
豈足爲輕重，徒能勞爾心。
覆彼以狐貉，蒙此以絺綌。
豈足爲厚薄，徒能損卿德。
南山有鷙鳥，睥睨天地秋。
有意橫八極，固非守一丘。
老鴟嚇腐鼠，安可施于此。
鵷雛尚不屑，况非鵷雛比。
访道济
作者：孔平仲
朝代：宋
体裁：五言律诗

出门已晚鼓，访客傍西城。无事诗书局，相过僚友情。风来稍尘暗，日落更寒生。归路逢灯火，喧喧马屡惊。
试墨
作者：孔平仲
朝代：宋
体裁：五言律诗

长夏人虽厌，兹晨物所遭。鸣蜩抱枝急，新燕出巢高。衣葛宁嫌薄，驱蚊亦惮劳。时时得一雨，蒸湿地生毛。
诗致卓道士灵座
作者：孔平仲
朝代：宋

阴阳藻鉴两俱优，落落高谈气似秋。仙驭晚留山水国，客星曾入帝王州。却乘眇莽归三岛，空葬衣冠付一丘。作颂驰书谢人世，知君平昔悟浮休。
诗致卓道士灵座
作者：孔平仲
朝代：宋

阴阳藻鑑两俱优，落落高谈气似秋。
仙驭晚留山水国，客星曾入帝王州。
却乘眇莽归三岛，空葬衣冠付一丘。
作颂驰书谢人世，知君平昔悟浮休。
诗赠王从善
作者：孔平仲
朝代：宋
体裁：古风

广庭试群材，俊笔驰短晷。锁厅争第一，乃后二三子。骑龙失头角，十载困泥滓。泛舟自淮南，得邑穷楚尾。江上始相逢，清名久吾耳。油然睹颜色，悦泽已可喜。博学有渊源，高谈见根柢。有如万斛钟，久叩声益起。如君岂易得，蹭蹬乃在此。棫朴析为薪，奈何遗杞梓。我本世畸人，儳焉顽似鄙。一官傍松楸，自足胜朱紫。功名已灰心，藜藿思没齿。欲结方外游，徜徉访云水。闻君亦有意，不恋五斗米。笑指庐山高，论交从此始。
诸君送黄仲勉户曹予以事不预遣人送绿杨一枝赠别
作者：孔平仲
朝代：宋
体裁：五言绝句

不能送行客，赠以绿杨枝。试看青青眼，此心当自知。
读庄子
作者：孔平仲
朝代：宋
体裁：古风

损此以锱铢，益我以千金。岂足为轻重，徒能劳尔心。覆彼以狐貉，蒙此以絺绤。岂足为厚薄，徒能损卿德。南山有鸷鸟，睥睨天地秋。有意横八极，固非守一丘。老鸱吓腐鼠，安可施于此。鹓雏尚不屑，况非鹓雏比。
读庄子
作者：孔平仲
朝代：宋

损此以锱铢，益我以千金。岂足为轻重，徒能劳尔心。覆彼以狐貉，蒙此以絺绤。岂足为厚薄，徒能损卿德。南山有鸷鸟，睥睨天地秋。有意横八极，固非守一丘。老鸱嚇腐鼠，安可施于此。鹓雏尚不屑，况非鹓雏比。
读江淹集
作者：孔平仲
朝代：宋
体裁：古风

煌煌一疋锦，烂烂五色笔。始从何处得，怅此梦中失。淹也虽善文，葳蕤少筋骨。譬人气不深，往往多奄忽。晚年既富贵，外学仍老佛。岂非有所怠，寖使天才屈。奈何不自尤，秘怪疑鬼物。我有十文舟，夙期驾溟渤。褰霞谒东皇，擘浪窥月窟。唯忧倦或止，视此颇自栗。
谈道亭睡觉而成
作者：孔平仲
朝代：宋
体裁：五言律诗

松竹昼阴环，清风枕席间。梦随啼鸟散，心伴白云闲。渔艇归前浦，樵歌下远山。徘徊明月夜，高兴向忘还。
谒梦锡见几上粉笺援笔书此
作者：孔平仲
朝代：宋
体裁：古风

飘飘云容高，惨惨日色薄。此时驾君车，去意不可缚。鸣蝉送凄切，白露催摇落。山城更海上，触目添萧索。
谕志
作者：孔平仲
朝代：宋
体裁：古风

匣中有神剑，夜夜鸣不休。欲污单于血，思僇佞臣头。不愿就斩马，贱用良自羞。深韬度岁月，怨气射斗牛。仗君远提携，可以安九州。莫作铅刀顾，此非绕指柔。
谢梦锡见临
作者：孔平仲
朝代：宋
体裁：七言律诗

雪月交光夜正寒，何人相伴语更阑。惟君枉驾时能慰，令我幽居意解欢。小仆旋来荧火烛，病妻无力治杯盘。清谈已倦还观史，冷淡相看不厌难。
谢王通叟回文诗
作者：孔平仲
朝代：宋

北风吹波客桅折，浔阳维舟不敢发。观君和我回文诗，满眼春光破冰雪。山间玉少白石多，造化积英费融结。如君藻思岂易得，姓名卢骆推前列。他人平步取卿相，乃独区区困羁绁。江湖漂泊随断梗，岁月峥嵘逼华发。颓然放肆孰可测，一马固能齐万物。胡琴虽已隔黄壤，宝灯吐燄高于月。人生乐事君得多，谁羡腰金拥幢节。
谢王通叟回文诗
作者：孔平仲
朝代：宋

北风吹波客桅折，浔阳维舟不敢发。
观君和我回文诗，满眼春光破冰雪。
山间玉少白石多，造化积英费融结。
如君藻思岂易得，姓名卢骆推前列。
他人平步取卿相，乃独区区困羁绁。
江湖漂泊随断梗，岁月峥嵘逼华髮。
颓然放肆孰可测，一马固能齐万物。
胡琴虽已隔黄壤，宝灯吐燄高于月。
人生乐事君得多，谁羡腰金拥幢节。
谢郏正甫
作者：孔平仲
朝代：宋
体裁：七言律诗

当年辇毂参农正，今日江湖望岁星。冷局自安心有素，故人相厚眼偏青。幅巾舒散殊官属，华衮腾骧入帝庭。一荐未为门下德，荷公敦笃好忘形。
費縣
作者：孔平仲
朝代：宋

途經古費邑，遺堞草萊平。
東瞻龜蒙山，西望顓臾城。
弗擾以畔召，仲尼猶欲行。
許由亦有塚，孑孑何獨清。
賈誼
作者：孔平仲
朝代：宋

措置由來有後先，運行無跡盍觀天。
色黄數五疑非急，此事知君正少年。
賦程氏雲庵
作者：孔平仲
朝代：宋

蕭然隠几坐，終日白雲間。
觸石未全起，無心聊與閒。
幽篁相映带，絕頂有躋攀。
最稱侵寒望，淮南雪滿山。
贈武科胡七
作者：孔平仲
朝代：宋

三尺青蛇丈二矛，崛然來應武科求。
東南近出人才美，西北當寬帝顧憂。
戰馬夜嘶榆塞月，征衣寒犯玉關秋。
古今將相皆無種，好取班超萬里侯。
贈王吉甫·其一
作者：孔平仲
朝代：宋

項王戰敗恥歸東，仗劍南游寂寞中。
雨雪蕭條千里暗，乾坤浩蕩一身窮。
文章未屬清時用，議論徒多烈士風。
四海望霖龍折角，爲君悲絕訴蒼穹。
贈王吉甫·其三
作者：孔平仲
朝代：宋

嗟予困羈旅，雨昏蕭寺中。
客情隨日淡，詩思入秋雄。
目斷故鄉路，心飛黄葉風。
文軒又將去，坐覺笑談空。
贈王吉甫·其二
作者：孔平仲
朝代：宋

生計簞瓢少鬰陶，談經千古見秋毫。
神驅筆下鋒鋩俊，天縱胸中氣象豪。
事業今朝心孔孟，功名他日踵蕭曹。
行行努力牽牛餌，北海波中釣巨鰲。
费县
作者：孔平仲
朝代：宋
体裁：古风

途经古费邑，遗堞草莱平。东瞻龟蒙山，西望颛臾城。弗扰以畔召，仲尼犹欲行。许由亦有冢，孑孑何独清。
贾谊
作者：孔平仲
朝代：宋
体裁：七言绝句

措置由来有后先，运行无迹盍观天。色黄数五疑非急，此事知君正少年。
赋程氏云庵
作者：孔平仲
朝代：宋

萧然隐几坐，终日白云间。触石未全起，无心聊与閒。幽篁相映带，绝顶有跻攀。最称侵寒望，淮南雪满山。
赋程氏云庵
作者：孔平仲
朝代：宋

萧然隠几坐，终日白云间。
触石未全起，无心聊与閒。
幽篁相映带，绝顶有跻攀。
最称侵寒望，淮南雪满山。
赠武科胡七
作者：孔平仲
朝代：宋
体裁：七言律诗

三尺青蛇丈二矛，崛然来应武科求。东南近出人才美，西北当宽帝顾忧。战马夜嘶榆塞月，征衣寒犯玉关秋。古今将相皆无种，好取班超万里侯。
赠王吉甫·其一
作者：孔平仲
朝代：宋

项王战败耻归东，仗剑南游寂寞中。雨雪萧条千里暗，乾坤浩荡一身穷。文章未属清时用，议论徒多烈士风。四海望霖龙折角，为君悲绝诉苍穹。
赠王吉甫·其一
作者：孔平仲
朝代：宋

项王战败耻归东，仗剑南游寂寞中。
雨雪萧条千里暗，干坤浩荡一身穷。
文章未属清时用，议论徒多烈士风。
四海望霖龙折角，为君悲绝诉苍穹。
赠王吉甫·其三
作者：孔平仲
朝代：宋
体裁：五言律诗

嗟予困羁旅，雨昏萧寺中。客情随日淡，诗思入秋雄。目断故乡路，心飞黄叶风。文轩又将去，坐觉笑谈空。
赠王吉甫·其三
作者：孔平仲
朝代：宋

嗟予困羁旅，雨昏萧寺中。客情随日淡，诗思入秋雄。目断故乡路，心飞黄叶风。文轩又将去，坐觉笑谈空。项王战败耻归东，仗剑南游寂寞中。雨雪萧条千里暗，乾坤浩荡一身穷。文章未属清时用，议论徒多烈士风。四海望霖龙折角，为君悲绝诉苍穹。生计箪瓢少郁陶，谈经千古见秋毫。神驱笔下锋铓俊，天纵胸中气象豪。事业今朝心孔孟，功名他日踵萧曹。行行努力牵牛饵，北海波中钓巨鳌。
赠王吉甫·其二
作者：孔平仲
朝代：宋

生计箪瓢少郁陶，谈经千古见秋毫。神驱笔下锋铓俊，天纵胸中气象豪。事业今朝心孔孟，功名他日踵萧曹。行行努力牵牛饵，北海波中钓巨鳌。
赠王吉甫·其二
作者：孔平仲
朝代：宋

生计箪瓢少鬰陶，谈经千古见秋毫。
神驱笔下锋铓俊，天纵胸中气象豪。
事业今朝心孔孟，功名他日踵萧曹。
行行努力牵牛饵，北海波中钓巨鰲。
走笔
作者：孔平仲
朝代：宋

霁雪如泉滴，荒城作阜遮。买猿装野景，插柳待春华。终日开黄卷，诸生望绛纱。王官倦奔走，何幸独安家。种竹禁当雪，栽花准拟春。诗书最閒局，寝食自由身。浙外音题数，齐州问讯频。邮筒烦郡县，此外不干人。触目方多事，栖身独此堂。窗迎先得日，檐送晓留霜。散漫皆书帙，逍遥或道装。墙东虽可隐，林下未能忘。
走笔·其一
作者：孔平仲
朝代：宋
体裁：五言律诗

霁雪如泉滴，荒城作阜遮。买猿装野景，插柳待春华。终日开黄卷，诸生望绛纱。王官倦奔走，何幸独安家。
走笔·其三
作者：孔平仲
朝代：宋

触目方多事，栖身独此堂。窗迎先得日，檐送晓留霜。散漫皆书帙，逍遥或道装。墙东虽可隐，林下未能忘。
走笔·其三
作者：孔平仲
朝代：宋

触目方多事，栖身独此堂。
窗迎先得日，檐送晓留霜。
散漫皆书帙，逍遥或道装。
墙东虽可隠，林下未能忘。
走笔·其二
作者：孔平仲
朝代：宋
体裁：五言律诗

种竹禁当雪，栽花准拟春。诗书最閒局，寝食自由身。浙外音题数，齐州问讯频。邮筒烦郡县，此外不干人。
走笔呈承君
作者：孔平仲
朝代：宋

围棋屡北当复战，乘兴能来不待邀。杜牧诗如道今日，最宜檐雨竹萧萧。
走笔呈承君
作者：孔平仲
朝代：宋

围棋屡北当復战，乘兴能来不待邀。
杜牧诗如道今日，最宜檐雨竹萧萧。
走筆·其一
作者：孔平仲
朝代：宋

霽雪如泉滴，荒城作阜遮。
買猿裝野景，插柳待春華。
終日開黄卷，諸生望絳紗。
王官倦奔走，何幸獨安家。
走筆·其三
作者：孔平仲
朝代：宋

觸目方多事，栖身獨此堂。
窗迎先得日，簷送曉留霜。
散漫皆書帙，逍遙或道裝。
牆東雖可隠，林下未能忘。
走筆·其二
作者：孔平仲
朝代：宋

種竹禁當雪，栽花準擬春。
詩書最閒局，寢食自由身。
浙外音題數，齊州問訊頻。
郵筒煩郡縣，此外不干人。
走筆呈承君
作者：孔平仲
朝代：宋

圍棋屢北當復戰，乘興能來不待邀。
杜牧詩如道今日，最宜簷雨竹蕭蕭。
赵屯寺
作者：孔平仲
朝代：宋
体裁：五言律诗

崎岖自牛径，潇洒得僧房。坏壁题名满，幽轩背日凉。涧花时委地，邻竹稍过墙。归路风犹紧，垂杨作意狂。
越州飛來山
作者：孔平仲
朝代：宋

物之體性重，惟有石最堅。
迴風捲黄沙，直下萬丈淵。
如何崔嵬山，乃解飛青天。
瑯琊趨會稽，道里固甚懸。
想當初來時，詭異可得言。
豈非巨靈擘，或謂秦帝鞭。
雷公挾電母，欻霍相後先。
夸蛾負崖脚，天丁撮其顛。
北斗借神兵，虎豹下九關。
海王驅魚送，百里聞腥羶。
悲號與憊喘，洒汗成流川。
呼雲以自蔽，日月不得宣。
棲鳥失其巢，哀哀啼白猿。
草木困擺撼，枝葉半不全。
置之秦望陰，百怪散作烟。
有龍走不轍，化作錦色鰻。
攢身入竅穴，噴出清泠泉。
都人駭相報，平地見巍然。
既來亦能去，惟恐復騰騫。
浮屠鎮其上，副以屋蟬聯。
朝吟諸佛經，暮講西方禪。
以此相縶縛，羈孤幾千年。
我聞已有日，今朝始攀緣。
高堂置美酒，遠目凌孤鳶。
老僧爲我說，指畫當我前。
是否難致詰，且進黄金船。
越州飞来山
作者：孔平仲
朝代：宋

物之体性重，惟有石最坚。回风捲黄沙，直下万丈渊。如何崔嵬山，乃解飞青天。琅琊趋会稽，道里固甚悬。想当初来时，诡异可得言。岂非巨灵擘，或谓秦帝鞭。雷公挟电母，欻霍相后先。夸蛾负崖脚，天丁撮其颠。北斗借神兵，虎豹下九关。海王驱鱼送，百里闻腥膻。悲号与惫喘，洒汗成流川。呼云以自蔽，日月不得宣。栖鸟失其巢，哀哀啼白猿。草木困摆撼，枝叶半不全。置之秦望阴，百怪散作烟。有龙走不辙，化作锦色鳗。攒身入窍穴，喷出清泠泉。都人骇相报，平地见巍然。既来亦能去，惟恐复腾骞。浮屠镇其上，副以屋蝉联。朝吟诸佛经，暮讲西方禅。以此相絷缚，羁孤几千年。我闻已有日，今朝始攀缘。高堂置美酒，远目凌孤鸢。老僧为我说，指画当我前。是否难致诘，且进黄金船。
越州飞来山
作者：孔平仲
朝代：宋

物之体性重，惟有石最坚。
迴风捲黄沙，直下万丈渊。
如何崔嵬山，乃解飞青天。
琅琊趋会稽，道里固甚悬。
想当初来时，诡异可得言。
岂非巨灵擘，或谓秦帝鞭。
雷公挟电母，欻霍相后先。
夸蛾负崖脚，天丁撮其颠。
北斗借神兵，虎豹下九关。
海王驱鱼送，百里闻腥羶。
悲号与惫喘，洒汗成流川。
呼云以自蔽，日月不得宣。
栖鸟失其巢，哀哀啼白猿。
草木困摆撼，枝叶半不全。
置之秦望阴，百怪散作烟。
有龙走不辙，化作锦色鳗。
攒身入窍穴，喷出清泠泉。
都人骇相报，平地见巍然。
既来亦能去，惟恐復腾骞。
浮屠镇其上，副以屋蝉联。
朝吟诸佛经，暮讲西方禅。
以此相絷缚，羁孤几千年。
我闻已有日，今朝始攀缘。
高堂置美酒，远目凌孤鸢。
老僧为我说，指画当我前。
是否难致诘，且进黄金船。
趙屯寺
作者：孔平仲
朝代：宋

崎嶇自牛徑，瀟灑得僧房。
壞壁題名滿，幽軒背日凉。
澗花時委地，鄰竹稍過牆。
歸路風猶緊，垂楊作意狂。
蹇叔以登亭有感示予因以答之
作者：孔平仲
朝代：宋

何处登临可极观，危轩隐在碧云端。千年古树少春态，一片江天带暮寒。人似神仙君自好，心如铁石我难干。花红柳绿休多语，且把诗书仔细看。
蹇叔以登亭有感示予因以答之
作者：孔平仲
朝代：宋

何处登临可极观，危轩隠在碧云端。
千年古树少春态，一片江天带暮寒。
人似神仙君自好，心如铁石我难干。
花红柳绿休多语，且把诗书仔细看。
蹇叔以登亭有感示予因以答之
作者：孔平仲
朝代：宋

何處登臨可極觀，危軒隠在碧雲端。
千年古樹少春態，一片江天带暮寒。
人似神仙君自好，心如鐵石我難干。
花紅柳綠休多語，且把詩書仔細看。
车班班
作者：孔平仲
朝代：宋
体裁：古风

车班班，入函关。马萧萧，渡渭桥。关下游人不相识，桥边美酒留行客。海阔天高云满空，风吹日暮还南北。
辩言
作者：孔平仲
朝代：宋
体裁：古风

两叶可掩目，两豆可塞耳。小人多奸邪，君子防近蔽。周公未免谤，孔子亦遭毁。人言不足信，自古均如此。
辯言
作者：孔平仲
朝代：宋

兩葉可掩目，兩豆可塞耳。
小人多奸邪，君子防近蔽。
周公未免謗，孔子亦遭毀。
人言不足信，自古均如此。
近乾元節方教樂而雨
作者：孔平仲
朝代：宋

半月新調樂府班，佳期今近迫陰顔。
歌喉斷續微風外，舞隊差池細雨間。
坐賞賓朋愁不解，來遊士女半皆還。
人心共望晴明景，嗟爾乖龍獨阻艱。
近兖
作者：孔平仲
朝代：宋

龜蒙山上泉如湧，白石河邊雨已流。
喬木烟深迷故國，黄蘆風急戰高秋。
新科一變人方銳，舊學都忘我可羞。
驅馬遠來徒自苦，敢將衡鑑定三州。
近兖
作者：孔平仲
朝代：宋

龟蒙山上泉如涌，白石河边雨已流。乔木烟深迷故国，黄芦风急战高秋。新科一变人方锐，旧学都忘我可羞。驱马远来徒自苦，敢将衡鉴定三州。
近兖
作者：孔平仲
朝代：宋

龟蒙山上泉如涌，白石河边雨已流。
乔木烟深迷故国，黄芦风急战高秋。
新科一变人方锐，旧学都忘我可羞。
驱马远来徒自苦，敢将衡鑑定三州。
近干元节方教乐而雨
作者：孔平仲
朝代：宋
体裁：七言律诗

半月新调乐府班，佳期今近迫阴颜。歌喉断续微风外，舞队差池细雨间。坐赏宾朋愁不解，来游士女半皆还。人心共望晴明景，嗟尔乖龙独阻艰。
还乡展省道中作四声诗寄豫章寮友
作者：孔平仲
朝代：宋

萧滩波潺湲，巴丘山崔嵬。江天如相迎，风吹浮云开。思乡人皆然，惟予频归来。松楸称青鲜，舂容生泉台。久雨水陡长，泱漭似海广。苇底解小艇，晓起荡两桨。早饭野筱下，鸟语静愈响。有酒我不饮，引领但子想。四际又暮夜，意诣尚未到。系缆坐树阴，嘒嘒厌聚噪。径步气向暝，岸啸韵自报。内顾自慰幸，比岁屡拜扫。执热逼入伏，一叶益局促。日落月欲出，豁若脱桎梏。木色郁碧幄，竹节削绿玉。赤脚踏白石，宿泊得沐浴。
还乡展省道中作四声诗寄豫章寮友·其一
作者：孔平仲
朝代：宋
体裁：古风

萧滩波潺湲，巴丘山崔嵬。江天如相迎，风吹浮云开。思乡人皆然，惟予频归来。松楸称青鲜，舂容生泉台。
还乡展省道中作四声诗寄豫章寮友·其三
作者：孔平仲
朝代：宋

四际又暮夜，意诣尚未到。系缆坐树阴，嘒嘒厌聚噪。径步气向暝，岸啸韵自报。内顾自慰幸，比岁屡拜扫。
还乡展省道中作四声诗寄豫章寮友·其三
作者：孔平仲
朝代：宋

四际又暮夜，意诣尚未到。
繫缆坐树阴，嘒嘒厌聚噪。
径步气向暝，岸啸韵自报。
内顾自慰幸，比岁屡拜扫。
还乡展省道中作四声诗寄豫章寮友·其二
作者：孔平仲
朝代：宋

久雨水陡长，泱漭似海广。苇底解小艇，晓起荡两桨。早饭野筱下，鸟语静愈响。有酒我不饮，引领但子想。
还乡展省道中作四声诗寄豫章寮友·其二
作者：孔平仲
朝代：宋

久雨水陡长，泱漭似海广。
苇底解小艇，晓起荡两桨。
早饭野篠下，鸟语静愈响。
有酒我不饮，引领但子想。
还乡展省道中作四声诗寄豫章寮友·其四
作者：孔平仲
朝代：宋

执热逼入伏，一叶益局促。日落月欲出，豁若脱桎梏。木色郁碧幄，竹节削绿玉。赤脚踏白石，宿泊得沐浴。
还乡展省道中作四声诗寄豫章寮友·其四
作者：孔平仲
朝代：宋

执热逼入伏，一叶益局促。
日落月欲出，豁若脱桎梏。
木色鬰碧幄，竹节削绿玉。
赤脚踏白石，宿泊得沐浴。
还杨秘校赋
作者：孔平仲
朝代：宋

杨君示我赋一编，读之百复不能已。新词琢就若瑶琨，故实织成侔锦绮。可怜苦心自少年，近日改科无用此。虽然此才颇富赡，贯穿纵横惟所使。有如安车驰大道，左骖骅骝右騄駬。东西南北皆可往，但顾欲适何如耳。勉旃力习以待举，尺一伫闻招特起。他时名望压卢骆，阔步青云此焉始。
还杨秘校赋
作者：孔平仲
朝代：宋

杨君示我赋一编，读之百復不能已。
新词琢就若瑶琨，故实织成侔锦绮。
可怜苦心自少年，近日改科无用此。
虽然此才颇富赡，贯穿纵横惟所使。
有如安车驰大道，左骖骅骝右騄駬。
东西南北皆可往，但顾欲适何如耳。
勉旃力习以待举，尺一伫闻招特起。
他时名望压卢骆，阔步青云此焉始。
述鷗
作者：孔平仲
朝代：宋

水濱老父忘機關，醉眠古石紅蕖間。
綠波蕩漾意不動，白雲往來心與閒。
有鷗素熟翁如此，命侶呼儔就翁喜。
相親飲啄少畏避，自浮自沉不驚起。
漁人窺之即謀取，手携羅罔來翁所。
群鷗瞥見皆遠逝，千里翩翩一回顧。
鷗不薄翁翁勿疑，避禍未萌真見機。
漁人羅罔不在側，敢辭旦夕從翁嬉。
述鸥
作者：孔平仲
朝代：宋
体裁：古风

水滨老父忘机关，醉眠古石红蕖间。绿波荡漾意不动，白云往来心与閒。有鸥素熟翁如此，命侣呼俦就翁喜。相亲饮啄少畏避，自浮自沉不惊起。渔人窥之即谋取，手携罗罔来翁所。群鸥瞥见皆远逝，千里翩翩一回顾。鸥不薄翁翁勿疑，避祸未萌真见机。渔人罗罔不在侧，敢辞旦夕从翁嬉。
迷途
作者：孔平仲
朝代：宋

吹灯治行装，戴月即前路。
深村苦多歧，乃使行者悞。
东西皆可往，曲折何所遇。
泥中虎斗迹，草木新封墓。
阴云忽以兴，四顾增恐惧。
及今亦谁咎，初失在跬步。
林木杳峥嵘，邱原莽回互。
虽闻叱牛声，欲问不知处。
迷途
作者：孔平仲
朝代：宋

吹灯治行装，戴月即前路。深村苦多歧，乃使行者误。东西皆可往，曲折何所遇。泥中虎斗迹，草木新封墓。阴云忽以兴，四顾增恐惧。及今亦谁咎，初失在跬步。林木杳峥嵘，邱原莽回互。虽闻叱牛声，欲问不知处。
迷途
作者：孔平仲
朝代：宋

吹燈治行裝，戴月即前路。
深村苦多歧，乃使行者悞。
東西皆可往，曲折何所遇。
泥中虎鬭跡，草木新封墓。
陰雲忽以興，四顧增恐懼。
及今亦誰咎，初失在跬步。
林木杳崢嶸，邱原莽回互。
雖聞叱牛聲，欲問不知處。
送从道
作者：孔平仲
朝代：宋

去年风云搅天暗，君马区区之海涯。今年苦寒又访别，正是去年行役时。信阳虽远重来得，小桃常探春消息。如今官满去不返，又见花开谁记忆。乾坤浩荡归无乡，岁月峥嵘老相逼。一官奔走随所使，后期会合知南北。篇诗惜别人少和，须知此别真可惜。黄髯半醉舌若蜚，它日樽前无此客。
送从道
作者：孔平仲
朝代：宋

去年风云搅天暗，君马区区之海涯。
今年苦寒又访别，正是去年行役时。
信阳虽远重来得，小桃常探春消息。
如今官满去不返，又见花开谁记忆。
干坤浩荡归无乡，岁月峥嵘老相逼。
一官奔走随所使，后期会合知南北。
篇诗惜别人少和，须知此别真可惜。
黄髯半醉舌若蜚，它日樽前无此客。
送吳全甫中舍倅無爲
作者：孔平仲
朝代：宋

海沂歌舞待王祥，喜得淮南一道堂。
軍號無爲已閒暇，地連秋浦更清凉。
進趨黽勉心應懶，退食優游策最長。
我住廬山欲招隠，爲君先去種松篁。
送吴全甫中舍倅无为
作者：孔平仲
朝代：宋

海沂歌舞待王祥，喜得淮南一道堂。军号无为已閒暇，地连秋浦更清凉。进趋黾勉心应懒，退食优游策最长。我住庐山欲招隐，为君先去种松篁。
送吴全甫中舍倅无为
作者：孔平仲
朝代：宋

海沂歌舞待王祥，喜得淮南一道堂。
军号无为已閒暇，地连秋浦更清凉。
进趋黾勉心应懒，退食优游策最长。
我住庐山欲招隠，为君先去种松篁。
送周元翁赴省試
作者：孔平仲
朝代：宋

靜如秋潭月，秀比玉山岑。
濂溪素積善，遺澤乃在今。
一鳴先衆人，再鳴慰我心。
茁芽舊固好，浚養日愈深。
歲暮冰雪氣，關山車馬音。
去者轍相結，豈止旅思侵。
期君賈餘勇，梟俊將成禽。
策功居第一，受賞綰千金。
高堂遲捷布，華髮正盈簪。
送周元翁赴省试
作者：孔平仲
朝代：宋

静如秋潭月，秀比玉山岑。
濂溪素积善，遗泽乃在今。
一鸣先众人，再鸣慰我心。
茁芽旧固好，浚养日愈深。
岁暮冰雪气，关山车马音。
去者辙相结，岂止旅思侵。
期君贾余勇，枭俊将成禽。
策功居第一，受赏绾千金。
高堂迟捷布，华髮正盈簪。
送周元翁赴省试
作者：孔平仲
朝代：宋

静如秋潭月，秀比玉山岑。濂溪素积善，遗泽乃在今。一鸣先众人，再鸣慰我心。茁芽旧固好，浚养日愈深。岁暮冰雪气，关山车马音。去者辙相结，岂止旅思侵。期君贾馀勇，枭俊将成禽。策功居第一，受赏绾千金。高堂迟捷布，华发正盈簪。
送周文之主簿
作者：孔平仲
朝代：宋

俊逸駒千里，孤高桂一枝。
清才比栖棘，餘事付枯棋。
小邑今官滿，當塗半己知。
揚舲發江浦，策馬望京師。
待詔須金馬，支床笑玉龜。
都塵亦可畏，莫遣素衣緇。
送周文之主簿
作者：孔平仲
朝代：宋

俊逸驹千里，孤高桂一枝。
清才比栖棘，余事付枯棋。
小邑今官满，当涂半己知。
扬舲发江浦，策马望京师。
待诏须金马，支床笑玉龟。
都尘亦可畏，莫遣素衣缁。
送周文之主簿
作者：孔平仲
朝代：宋

俊逸驹千里，孤高桂一枝。清才比栖棘，馀事付枯棋。小邑今官满，当涂半己知。扬舲发江浦，策马望京师。待诏须金马，支床笑玉龟。都尘亦可畏，莫遣素衣缁。
送夢錫往齊州
作者：孔平仲
朝代：宋

望君之行車，既遠目亦收。
惟有隨君心，千里不能休。
我兄在歷城，相別歲已周。
音問月三四，東西交置郵。
豈如一相見，君今涉其州。
爲我道亡恙，深言致綢繆。
先馳魂夢往，迎子鵲山頭。
送客到江亭
作者：孔平仲
朝代：宋
体裁：古风

春江碧波渺天去，两岸红桃落如雨。主人到此送行人，落日留连会歌舞。渡头杨柳正依依，拂水摇风千万丝。看看亦整东归棹，谁折长条赠我归。
送客到江亭
作者：孔平仲
朝代：宋

春江碧波渺天去，兩岸紅桃落如雨。
主人到此送行人，落日留連會歌舞。
渡頭楊柳正依依，拂水摇風千萬絲。
看看亦整東歸棹，誰折長條贈我歸。
送张天觉
作者：孔平仲
朝代：宋

车上不须舞，途穷不须泣。
万事倏忽如疾风，莫以乘车轻戴笠。
爱君清，如玉立。
爱君直，朱弦急。
胆肝磊落贮星斗，意气轩腾脱羁絷。
圣明天子聚羣材，下至椽杙犹收拾。
况君屡薄青云飞，暂尔低回岂长蛰。
我亦区区有心者，海水期君更注挹。
萧萧江路涩，烟蒙客帆湿。
惜君又作千里行，欲别还留手重执。
送张天觉
作者：孔平仲
朝代：宋

车上不须舞，途穷不须泣。万事倏忽如疾风，莫以乘车轻戴笠。爱君清，如玉立。爱君直，朱弦急。胆肝磊落贮星斗，意气轩腾脱羁絷。圣明天子聚群材，下至椽杙犹收拾。况君屡薄青云飞，暂尔低回岂长蛰。我亦区区有心者，海水期君更注挹。萧萧江路涩，烟濛客帆湿。惜君又作千里行，欲别还留手重执。
送张通判
作者：孔平仲
朝代：宋

清若冰壶断若金，孜孜常见恤民深。
三年佐郡神明政，一旦归朝父老心。
遗爱海波无断处，去思秋色有余阴。
临行曲为留旬日，少慰攀辕泪满襟。
送张通判
作者：孔平仲
朝代：宋

清若冰壶断若金，孜孜常见恤民深。三年佐郡神明政，一旦归朝父老心。遗爱海波无断处，去思秋色有馀阴。临行曲为留旬日，少慰攀辕泪满襟。
送張天覺
作者：孔平仲
朝代：宋

車上不須舞，途窮不須泣。
萬事倏忽如疾風，莫以乘車輕戴笠。
愛君清，如玉立。
愛君直，朱弦急。
膽肝磊落貯星斗，意氣軒騰脫羈縶。
聖明天子聚羣材，下至椽杙猶收拾。
况君屢薄青雲飛，暫爾低回豈長蟄。
我亦區區有心者，海水期君更注挹。
蕭蕭江路澀，烟濛客帆濕。
惜君又作千里行，欲別還留手重執。
送張通判
作者：孔平仲
朝代：宋

清若冰壺斷若金，孜孜常見恤民深。
三年佐郡神明政，一旦歸朝父老心。
遺愛海波無斷處，去思秋色有餘陰。
臨行曲爲留旬日，少慰攀轅淚滿襟。
送徐德古
作者：孔平仲
朝代：宋

魚蝦爭後先，波浪拂西北。
今朝臥龍起，且與收風色。
送徐德古
作者：孔平仲
朝代：宋
体裁：古风

鱼虾争后先，波浪拂西北。今朝卧龙起，且与收风色。
送從道
作者：孔平仲
朝代：宋

去年風雲攪天暗，君馬區區之海涯。
今年苦寒又訪別，正是去年行役時。
信陽雖遠重來得，小桃常探春消息。
如今官滿去不返，又見花開誰記憶。
乾坤浩蕩歸無鄉，歲月崢嶸老相逼。
一官奔走隨所使，後期會合知南北。
篇詩惜別人少和，須知此別真可惜。
黄髯半醉舌若蜚，它日樽前無此客。
送提举太平观熊舍人
作者：孔平仲
朝代：宋

未归西掖掌丝纶，且面南谯作守臣。三已何尝观愠色，一鸣从此却惊人。朱轓暂去求民瘼，黄闼行当秉国钧。记取庐山公旧隐，几多草木待青春。江州几日到滁州，风送征帆暮不收。幽谷水声先入梦，炉峰山色远随舟。素无公事多閒暇，当有新诗自唱酬。寂寞旧居谁复顾，桂花深锁一堂秋。高才喻蜀策巂羌，凛凛威名动四方。裁正稷宫新法度，发挥词掖好文章。暂还紫府烟霞冷，却上青霄道路长。寄语吏民休浪喜，使君宁久在滁阳。
送提举太平观熊舍人·其一
作者：孔平仲
朝代：宋

未归西掖掌丝纶，且面南谯作守臣。三已何尝观愠色，一鸣从此却惊人。朱轓暂去求民瘼，黄闼行当秉国钧。记取庐山公旧隐，几多草木待青春。
送提举太平观熊舍人·其一
作者：孔平仲
朝代：宋

未归西掖掌丝纶，且面南谯作守臣。
三已何尝观愠色，一鸣从此却惊人。
朱轓暂去求民瘼，黄闼行当秉国钧。
记取庐山公旧隠，几多草木待青春。
送提举太平观熊舍人·其三
作者：孔平仲
朝代：宋
体裁：七言律诗

高才喻蜀策巂羌，凛凛威名动四方。裁正稷宫新法度，发挥词掖好文章。暂还紫府烟霞冷，却上青霄道路长。寄语吏民休浪喜，使君宁久在滁阳。
送提举太平观熊舍人·其二
作者：孔平仲
朝代：宋

江州几日到滁州，风送征帆暮不收。幽谷水声先入梦，炉峰山色远随舟。素无公事多閒暇，当有新诗自唱酬。寂寞旧居谁复顾，桂花深锁一堂秋。
送提举太平观熊舍人·其二
作者：孔平仲
朝代：宋

江州几日到滁州，风送征帆暮不收。
幽谷水声先入梦，炉峰山色远随舟。
素无公事多閒暇，当有新诗自唱酬。
寂寞旧居谁復顾，桂花深锁一堂秋。
送提舉太平觀熊舍人·其一
作者：孔平仲
朝代：宋

未歸西掖掌絲綸，且面南譙作守臣。
三已何嘗觀慍色，一鳴從此却驚人。
朱轓暫去求民瘼，黄闥行當秉國鈞。
記取廬山公舊隠，幾多草木待青春。
送提舉太平觀熊舍人·其三
作者：孔平仲
朝代：宋

高才喻蜀策巂羌，凜凜威名動四方。
裁正稷宮新法度，發揮詞掖好文章。
暫還紫府烟霞冷，却上青霄道路長。
寄語吏民休浪喜，使君寧久在滁陽。
送提舉太平觀熊舍人·其二
作者：孔平仲
朝代：宋

江州幾日到滁州，風送征帆暮不收。
幽谷水聲先入夢，爐峰山色遠隨舟。
素無公事多閒暇，當有新詩自唱酬。
寂寞舊居誰復顧，桂花深鎖一堂秋。
送朱君貺德安宰罷任還
作者：孔平仲
朝代：宋

潯陽五邑誰善政，歷陵令尹朱爲姓。
孜孜常以民存心，四境安娛吏無橫。
吾愛其人頗真率，笑語詼諧喜譏評。
山有猛虎藜藿長，人得朋友衣冠正。
當時文學推第一，闊步青雲乃蹊徑。
大賢百里固非地，赤子三年且無病。
如君才智可自達，今歸朝廷惟所應。
君臣昔以譬壎箎，吉甫文武陛下聖。
當陳半策綰萬金，翩翩六翮凌風勁。
江邊鍾官老鑄錢，坐髀已消窮且暝。
倘君富貴不通書，當驗行藏素非佞。
送朱君贶德安宰罢任还
作者：孔平仲
朝代：宋

浔阳五邑谁善政，历陵令尹朱为姓。
孜孜常以民存心，四境安娱吏无横。
吾爱其人颇真率，笑语诙谐喜讥评。
山有猛虎藜藿长，人得朋友衣冠正。
当时文学推第一，阔步青云乃蹊径。
大贤百里固非地，赤子三年且无病。
如君才智可自达，今归朝廷惟所应。
君臣昔以譬埙箎，吉甫文武陛下圣。
当陈半策绾万金，翩翩六翮凌风劲。
江边钟官老铸钱，坐髀已消穷且暝。
倘君富贵不通书，当验行藏素非佞。
送朱君贶德安宰罢任还
作者：孔平仲
朝代：宋

浔阳五邑谁善政，历陵令尹朱为姓。孜孜常以民存心，四境安娱吏无横。吾爱其人颇真率，笑语诙谐喜讥评。山有猛虎藜藿长，人得朋友衣冠正。当时文学推第一，阔步青云乃蹊径。大贤百里固非地，赤子三年且无病。如君才智可自达，今归朝廷惟所应。君臣昔以譬埙篪，吉甫文武陛下圣。当陈半策绾万金，翩翩六翮凌风劲。江边钟官老铸钱，坐髀已消穷且暝。倘君富贵不通书，当验行藏素非佞。
送李思中服闋入京
作者：孔平仲
朝代：宋

久客烏頭白，家無石斛儲。
諳尋小草木，心合大空虛。
已耐冬寒過，新知母服除。
銅青即金紫，無患子窮居。
送李思中服阕入京
作者：孔平仲
朝代：宋
体裁：五言律诗

久客乌头白，家无石斛储。谙寻小草木，心合大空虚。已耐冬寒过，新知母服除。铜青即金紫，无患子穷居。
送梦锡往齐州
作者：孔平仲
朝代：宋
体裁：古风

望君之行车，既远目亦收。惟有随君心，千里不能休。我兄在历城，相别岁已周。音问月三四，东西交置邮。岂如一相见，君今涉其州。为我道亡恙，深言致绸缪。先驰魂梦往，迎子鹊山头。
送段从道司户
作者：孔平仲
朝代：宋

扰扰东来又西去，风霜匽薄不胜劳。请君饮马沂河上，徐看家山万叠高。
送段从道司户
作者：孔平仲
朝代：宋

扰扰东来又西去，风霜匽薄不胜劳。
请君饮马沂河上，徐看家山万迭高。
送段從道司戶
作者：孔平仲
朝代：宋

擾擾東來又西去，風霜匽薄不勝勞。
請君飲馬沂河上，徐看家山萬疊高。
送沈行奉議赴辟陝西
作者：孔平仲
朝代：宋

除詔移關陝，征途半斗牛。
落帆江蒲月，躍馬戍垣秋。
葱嶺霜吹劍，龍堆雪點裘。
兵家破竹勢，幕府湧泉謀。
且作從軍樂，安知出塞愁。
觀公頗豐下，努力取封侯。
送沈行奉议赴辟陕西
作者：孔平仲
朝代：宋
体裁：五言排律

除诏移关陕，征途半斗牛。落帆江蒲月，跃马戍垣秋。葱岭霜吹剑，龙堆雪点裘。兵家破竹势，幕府涌泉谋。且作从军乐，安知出塞愁。观公颇丰下，努力取封侯。
送王秀才归邵州
作者：孔平仲
朝代：宋
体裁：古风

去家逾年客千里，秋风一夜归心起。平明骑马出郊关，北望邵陵程尚几。道旁送者皆知己，相顾惨悽将挽止。丈夫壮心自有图，暂别何须泪如水。
送王秀才歸邵州
作者：孔平仲
朝代：宋

去家逾年客千里，秋風一夜歸心起。
平明騎馬出郊關，北望邵陵程尚幾。
道旁送者皆知己，相顧慘悽將挽止。
丈夫壯心自有圖，暫別何須淚如水。
送王通叟
作者：孔平仲
朝代：宋

浔阳江头夜吹箫，旁若无人声正调。
问之谁何天鬻子，谪官东南数千里。
当时司马泣琵琶，君独怡然奏宫征。
但能如此游世间，于诸荣辱何忧喜。
送王通叟
作者：孔平仲
朝代：宋

浔阳江头夜吹箫，旁若无人声正调。问之谁何天鬻子，谪官东南数千里。当时司马泣琵琶，君独怡然奏宫徵。但能如此游世间，于诸荣辱何忧喜。
送王通叟
作者：孔平仲
朝代：宋

潯陽江頭夜吹簫，旁若無人聲正調。
問之誰何天鬻子，謫官東南數千里。
當時司馬泣琵琶，君獨怡然奏宮徵。
但能如此游世間，于諸榮辱何憂喜。
送登州太守出城馬上作
作者：孔平仲
朝代：宋

匆匆送客出城闉，霜意方高日漸醺。
青嶂倚空先有雪，黄沙匝地半和雲。
旌旗明滅隨車遠，鼓角悲凉隔水聞。
正是無憀一回首，兩行白馬映紅裙。
送登州太守出城马上作
作者：孔平仲
朝代：宋
体裁：七言律诗

匆匆送客出城闉，霜意方高日渐醺。青嶂倚空先有雪，黄沙匝地半和云。旌旗明灭随车远，鼓角悲凉隔水闻。正是无憀一回首，两行白马映红裙。
送程給事知越州
作者：孔平仲
朝代：宋

曾築長城制百蠻，歸來青瑣照朝班。
一言不爲戎人屈，萬里能全漢節還。
已有直聲留朔漠，更將吟興入稽山。
陛辭天語尤稠密，知得蓬萊幾日閑。
送程给事知越州
作者：孔平仲
朝代：宋
体裁：七言律诗

曾筑长城制百蛮，归来青琐照朝班。一言不为戎人屈，万里能全汉节还。已有直声留朔漠，更将吟兴入稽山。陛辞天语尤稠密，知得蓬莱几日闲。
送董少卿
作者：孔平仲
朝代：宋

庄重邦之望，疏明众所钦。守符频握虎，使节屡颁金。天子东州幸，时蒙皂盖临。名卿镇以静，循吏见于今。岂弟民无扰，廉隅俗不侵。清樽但谈宴，和气入讴吟。盛德推先进，高怀在直寻。两忘兼宠辱，一笑寄浮沈。积雪留行色，朱轮挽去音。梦回双阙表，爱结水棠阴。贱子非良器，经年托泮林。清晖瞻画戟，谆诲俯华簪。与进恩尤厚，临分恋最深。送公无外饰，终始古人心。
送董少卿
作者：孔平仲
朝代：宋

庄重邦之望，疏明众所钦。
守符频握虎，使节屡颁金。
天子东州幸，时蒙皂盖临。
名卿镇以静，循吏见于今。
岂弟民无扰，廉隅俗不侵。
清樽但谈宴，和气入讴吟。
盛德推先进，高怀在直寻。
两忘兼宠辱，一笑寄浮沈。
积雪留行色，朱轮挽去音。
梦回双阙表，爱结水棠阴。
贱子非良器，经年託泮林。
清晖瞻画戟，谆诲俯华簪。
与进恩尤厚，临分恋最深。
送公无外饰，终始古人心。
送董少卿
作者：孔平仲
朝代：宋

莊重邦之望，疏明衆所欽。
守符頻握虎，使節屢頒金。
天子東州幸，時蒙皂蓋臨。
名卿鎮以靜，循吏見於今。
豈弟民無擾，廉隅俗不侵。
清樽但談宴，和氣入謳吟。
盛德推先進，高懷在直尋。
兩忘兼寵辱，一笑寄浮沈。
積雪留行色，朱輪挽去音。
夢回雙闕表，愛結水棠陰。
賤子非良器，經年託泮林。
清暉瞻畫戟，諄誨俯華簪。
與進恩尤厚，臨分戀最深。
送公無外飾，終始古人心。
送董监部赴举
作者：孔平仲
朝代：宋
体裁：古风

西风槐半黄，行客车马动。扬鞭望都城，壮气不可控。朝廷新改科，诗赋斥无用。君能通古书，义理善折衷。先锋陈典谟，后骑出歌贡。以兹趋大敌，坐可图百中。青春闻喜处，醉弁宫花重。去矣当自强，勿作思归梦。
送董監部赴舉
作者：孔平仲
朝代：宋

西風槐半黄，行客車馬動。
揚鞭望都城，壯氣不可控。
朝廷新改科，詩賦斥無用。
君能通古書，義理善折衷。
先鋒陳典謨，後騎出歌貢。
以茲趨大敵，坐可圖百中。
青春聞喜處，醉弁宮花重。
去矣當自强，勿作思歸夢。
送蔡充道赴密院召
作者：孔平仲
朝代：宋
体裁：七言律诗

弹剑常为猛虎吟，扫清夷虏丈夫心。人留海上烟花老，梦入塞垣冰雪深。千里枢庭驰召节，几年家府探归音。此行傥未封侯贵，一策犹能绾万金。
送蔡充道赴密院召
作者：孔平仲
朝代：宋

彈劍常爲猛虎吟，掃清夷虜丈夫心。
人留海上烟花老，夢入塞垣冰雪深。
千里樞庭馳召節，幾年家府探歸音。
此行儻未封侯貴，一策猶能綰萬金。
送覺茲住鳳山
作者：孔平仲
朝代：宋

十年虎谿老，却上羌山岑。
今回江西去，與人傳法音。
谷虛聊應物，雲出本無心。
猿鶴空相怨，舊菴松檜深。
送覺茲住鳳山·其一
作者：孔平仲
朝代：宋

十年虎谿老，却上羌山岑。
今回江西去，與人傳法音。
送覺茲住鳳山·其二
作者：孔平仲
朝代：宋

谷虛聊應物，雲出本無心。
猿鶴空相怨，舊菴松檜深。
送觉兹住凤山
作者：孔平仲
朝代：宋

十年虎溪老，却上羌山岑。今回江西去，与人传法音。谷虚聊应物，云出本无心。猿鹤空相怨，旧庵松桧深。
送觉兹住凤山·其一
作者：孔平仲
朝代：宋
体裁：五言绝句

十年虎溪老，却上羌山岑。今回江西去，与人传法音。
送觉兹住凤山·其二
作者：孔平仲
朝代：宋
体裁：五言绝句

谷虚聊应物，云出本无心。猿鹤空相怨，旧庵松桧深。
送謝仲規致仕
作者：孔平仲
朝代：宋

公年五十餘，鬚鬢黑如漆。
朝廷方進用，未是挂冠日。
又非力不任，數以身自乞。
人疑徇虛名，今也踐其實。
蕭然巢許姿，臭腐視冕紱。
東南富人材，卿相近間出。
急流能勇退，千古未有一。
賢哉謝夫子，趣尚真不屈。
騰裝嶺外遠，歸棹江邊疾。
故鄉何日到，清暑坐華室。
荔包雜紅紫，茶品分甲乙。
歲時會親賓，左右列圖帙。
回頭烟瘴地，揮手風波窟。
天將勞以生，乃獨取閒佚。
觀公眉宇秀，凜凜有道骨。
當爲地上仙，不是籠中物。
我亦素有心，賤貧嗟汩沒。
鴻鵠羽翼成，高飛脫羅罻。
鷦鷯未有巢，側目空自失。
短章健公决，行且營蓬蓽。
送谢仲规致仕
作者：孔平仲
朝代：宋

公年五十余，鬚鬓黑如漆。
朝廷方进用，未是挂冠日。
又非力不任，数以身自乞。
人疑徇虚名，今也践其实。
萧然巢许姿，臭腐视冕绂。
东南富人材，卿相近间出。
急流能勇退，千古未有一。
贤哉谢夫子，趣尚真不屈。
腾装岭外远，归棹江边疾。
故乡何日到，清暑坐华室。
荔包杂红紫，茶品分甲乙。
岁时会亲宾，左右列图帙。
回头烟瘴地，挥手风波窟。
天将劳以生，乃独取閒佚。
观公眉宇秀，凛凛有道骨。
当为地上仙，不是笼中物。
我亦素有心，贱贫嗟汩没。
鸿鹄羽翼成，高飞脱罗罻。
鹪鹩未有巢，侧目空自失。
短章健公决，行且营蓬荜。
送谢仲规致仕
作者：孔平仲
朝代：宋

公年五十馀，须鬓黑如漆。朝廷方进用，未是挂冠日。又非力不任，数以身自乞。人疑徇虚名，今也践其实。萧然巢许姿，臭腐视冕绂。东南富人材，卿相近间出。急流能勇退，千古未有一。贤哉谢夫子，趣尚真不屈。腾装岭外远，归棹江边疾。故乡何日到，清暑坐华室。荔包杂红紫，茶品分甲乙。岁时会亲宾，左右列图帙。回头烟瘴地，挥手风波窟。天将劳以生，乃独取閒佚。观公眉宇秀，凛凛有道骨。当为地上仙，不是笼中物。我亦素有心，贱贫嗟汩没。鸿鹄羽翼成，高飞脱罗罻。鹪鹩未有巢，侧目空自失。短章健公决，行且营蓬荜。
送郎祖仁奉礼
作者：孔平仲
朝代：宋
体裁：七言律诗

碧落声华盖世高，哀乌才业亦时豪。灵渊自出驹千里，丹穴今看凤一毛。方略从容能处事，精神洒落见挥毫。东行想足资清兴，江上秋风捲怒涛。
送郎祖仁奉禮
作者：孔平仲
朝代：宋

碧落聲華蓋世高，哀烏才業亦時豪。
靈淵自出駒千里，丹穴今看鳳一毛。
方略從容能處事，精神洒落見揮毫。
東行想足資清興，江上秋風捲怒濤。
送郑君玉
作者：孔平仲
朝代：宋
体裁：古风

西风黄叶下，送子以秋色。彭蠡一归舟，关山远行客。民思似秤平，郡戴如弦直。交游亦难值，出语皆肝膈。
送郭圣原归庐陵
作者：孔平仲
朝代：宋
体裁：七言律诗

文章豪逸难为敌，格志孤高自出凡。两岁论交重金石，今朝泣别倚松杉。满江春碧围仙棹，入晓风轻送锦帆。此去天涯皆独立，寂寥相望隔溪岩。
送郭明叔任分宁
作者：孔平仲
朝代：宋

西安潇洒我常游，去自修川泛小舟。
民本丰饶矜气节，士多儒雅出公侯。
梅山晚翠屏当户，茶井春芽雪满瓯。
预想弦歌富閒暇，白云深倚凤凰楼。
送郭明叔任分宁
作者：孔平仲
朝代：宋

西安潇洒我常游，去自脩川泛小舟。民本丰饶矜气节，士多儒雅出公侯。梅山晚翠屏当户，茶井春芽雪满瓯。预想弦歌富閒暇，白云深倚凤凰楼。
送郭明叔任分寧
作者：孔平仲
朝代：宋

西安瀟洒我常游，去自脩川泛小舟。
民本豐饒矜氣節，士多儒雅出公侯。
梅山晚翠屏當戶，茶井春芽雪滿甌。
預想弦歌富閒暇，白雲深倚鳳凰樓。
送郭聖原歸廬陵
作者：孔平仲
朝代：宋

文章豪逸難爲敵，格志孤高自出凡。
兩歲論交重金石，今朝泣別倚松杉。
滿江春碧圍仙棹，入曉風輕送錦帆。
此去天涯皆獨立，寂寥相望隔溪巖。
送鄭君玉
作者：孔平仲
朝代：宋

西風黄葉下，送子以秋色。
彭蠡一歸舟，關山遠行客。
民思似秤平，郡戴如弦直。
交游亦難值，出語皆肝膈。
送馬朝請使廣西
作者：孔平仲
朝代：宋

海水揚波今合清，秋風千里使華行。
言皆有道非徒發，事若無心更不生。
談笑從容懷遠俗，琴書瀟灑寄高情。
佇聞靜勝諸蠻服，何必樓船十萬兵。
送马朝请使广西
作者：孔平仲
朝代：宋
体裁：七言律诗

海水扬波今合清，秋风千里使华行。言皆有道非徒发，事若无心更不生。谈笑从容怀远俗，琴书潇洒寄高情。伫闻静胜诸蛮服，何必楼船十万兵。
适值刘从道供奉往信阳镇用前韵送之
作者：孔平仲
朝代：宋
体裁：七言律诗

君马匆匆赴信阳，虽云同郡似它方。村沙卷尽黄昏日，海水吹成半夜霜。别恨不须青草色，归期当及小桃香。閒官冷局遥相望，两觉迢迢岁月长。
选官图口号
作者：孔平仲
朝代：宋
体裁：五言排律

环合官图展，观呼象子圆。飞腾随八赤，摧折在双玄。已贵翻投裔，将薨却上天。须臾文换武，俄顷后驰先。错杂贤愚品，偏颇造化权。望移情欲脱，患失胆俱悬。愠色观三已，豪心待九迁。宁知即罢局，荣辱两茫然。
途中口占
作者：孔平仲
朝代：宋
体裁：七言律诗

两岁东州不自知，人情全在欲分时。饯行连日侵银烛，送别临岐驻玉羁。望见蒙山思马耳，路经沂水忆河淇。归来定得从容否，寄语庭前红药枝。
途中口占
作者：孔平仲
朝代：宋

兩歲東州不自知，人情全在欲分時。
餞行連日侵銀燭，送別臨岐駐玉羈。
望見蒙山思馬耳，路經沂水憶河淇。
歸來定得從容否，寄語庭前紅藥枝。
通判成郎中生日人凡送香合壽星皆不受獨以詩獻
作者：孔平仲
朝代：宋

和似陽春靜似山，謳謠千里祝公年。
暫留卑濕江城地，且慶舒長夏景天。
盛德自當增壽考，高才行且復蕃宣。
香奩畫軸知無用，只有詩篇不值錢。
通判成郎中生日人凡送香合寿星皆不受独以诗献
作者：孔平仲
朝代：宋

和似阳春静似山，讴谣千里祝公年。暂留卑湿江城地，且庆舒长夏景天。盛德自当增寿考，高才行且复蕃宣。香奁画轴知无用，只有诗篇不值钱。
通判成郎中生日人凡送香合寿星皆不受独以诗献
作者：孔平仲
朝代：宋

和似阳春静似山，讴谣千里祝公年。
暂留卑湿江城地，且庆舒长夏景天。
盛德自当增寿考，高才行且復蕃宣。
香奁画轴知无用，只有诗篇不值钱。
造王館公第馬上作
作者：孔平仲
朝代：宋

濯濯春容在柳梢，野梅相壓吐香苞。
日邊明晦雲無定，雨後寒暄氣欲交。
抱蕊懸蟲猶带繭，銜枝飛鳥已營巢。
高懷不愛三公府，白水青山滿近郊。
造王馆公第马上作
作者：孔平仲
朝代：宋
体裁：七言律诗

濯濯春容在柳梢，野梅相压吐香苞。日边明晦云无定，雨后寒暄气欲交。抱蕊悬虫犹带茧，衔枝飞鸟已营巢。高怀不爱三公府，白水青山满近郊。
遇雨
作者：孔平仲
朝代：宋

客行日暮饑且渴，况值漫山雨未絕。
蜀黍林中氣慘淡，黄牛岡頭路曲折。
狂風亂掣紙傘飛，瘦馬屢拜油裳裂。
記得默齋端坐時，惟愛霶𩃱洗煩熱。
遇雨
作者：孔平仲
朝代：宋

客行日暮饥且渴，况值漫山雨未绝。蜀黍林中气惨淡，黄牛冈头路曲折。狂风乱掣纸伞飞，瘦马屡拜油裳裂。记得默斋端坐时，惟爱霶？洗烦热。
遇雨
作者：孔平仲
朝代：宋
体裁：古风

客行日暮饥且渴，况值漫山雨未绝。蜀黍林中气惨淡，黄牛冈头路曲折。狂风乱掣纸伞飞，瘦马屡拜油裳裂。记得默斋端坐时，惟爱霶�洗烦热。
遇雨
作者：孔平仲
朝代：宋

客行日暮饥且渴，况值漫山雨未绝。
蜀黍林中气惨淡，黄牛冈头路曲折。
狂风乱掣纸伞飞，瘦马屡拜油裳裂。
记得默斋端坐时，惟爱霶𩃱洗烦热。
遗介之蔗
作者：孔平仲
朝代：宋
体裁：古风

长不过三尺，坚如太古铁。身虽粪土贱，名在佳果列。中心唯养恬，外貌颇多节。凭君暂收采，彼此无摧折。
適值劉從道供奉往信陽鎮用前韵送之
作者：孔平仲
朝代：宋

君馬匆匆赴信陽，雖云同郡似它方。
村沙卷盡黄昏日，海水吹成半夜霜。
別恨不須青草色，歸期當及小桃香。
閒官冷局遙相望，兩覺迢迢歲月長。
選官圖口號
作者：孔平仲
朝代：宋

環合官圖展，觀呼象子圓。
飛騰隨八赤，摧折在雙玄。
已貴翻投裔，將薨却上天。
須臾文換武，俄頃後馳先。
錯雜賢愚品，偏頗造化權。
望移情欲脫，患失膽俱懸。
慍色觀三已，豪心待九遷。
寧知即罷局，榮辱兩茫然。
遺介之蔗
作者：孔平仲
朝代：宋

長不過三尺，堅如太古鐵。
身雖糞土賤，名在佳果列。
中心唯養恬，外貌頗多節。
憑君暫收採，彼此無摧折。
還楊秘校賦
作者：孔平仲
朝代：宋

楊君示我賦一編，讀之百復不能已。
新詞琢就若瑶琨，故實織成侔錦綺。
可憐苦心自少年，近日改科無用此。
雖然此才頗富贍，貫穿縱橫惟所使。
有如安車馳大道，左驂驊騮右騄駬。
東西南北皆可往，但顧欲適何如耳。
勉旃力習以待舉，尺一佇聞招特起。
他時名望壓盧駱，闊步青雲此焉始。
還鄉展省道中作四聲詩寄豫章寮友·其一
作者：孔平仲
朝代：宋

蕭灘波潺湲，巴丘山崔嵬。
江天如相迎，風吹浮雲開。
思鄉人皆然，惟予頻歸來。
松楸稱青鮮，舂容生泉臺。
還鄉展省道中作四聲詩寄豫章寮友·其三
作者：孔平仲
朝代：宋

四際又暮夜，意詣尚未到。
繫纜坐樹陰，嘒嘒厭聚噪。
徑步氣向暝，岸嘯韵自報。
內顧自慰幸，比歲屢拜掃。
還鄉展省道中作四聲詩寄豫章寮友·其二
作者：孔平仲
朝代：宋

久雨水陡長，泱漭似海廣。
葦底解小艇，曉起蕩兩槳。
早飯野篠下，鳥語靜愈響。
有酒我不飲，引領但子想。
還鄉展省道中作四聲詩寄豫章寮友·其四
作者：孔平仲
朝代：宋

執熱逼入伏，一葉益局促。
日落月欲出，豁若脫桎梏。
木色鬰碧幄，竹節削綠玉。
赤脚踏白石，宿泊得沐浴。
郡名詩呈呂元鈞五首·其一
作者：孔平仲
朝代：宋

元鈞家成都，洪秀稟天質。
紫微耀文采，青鎖聯近密。
德全無所累，道在固不屈。
暮年徙江湖，寓舍安蓬蓽。
種花憐衛足，養烏愛均一。
南軒幽興發，北牖高臥佚。
福慶有諸郎，壽康踰七帙。
循環視天理，一馬齊萬物。
我進亦隨隨，衰白紆郡紱。
屢聞曠達論，頓覺蒙陋失。
秋風吹楚澤，黄葉弄蕭瑟。
潭水凝練光，衡門刻霜骨。
登樓足嘉景，分務饒暇日。
且復相從游，新醅侑梨栗。
郡名詩呈呂元鈞五首·其三
作者：孔平仲
朝代：宋

二帝本仁愛，三王首忠質。
頗知周德厚，不似秦網密。
平生勇自信，戈戟未易屈。
何嘗戀儋耳，但欲返衡蓽。
詔條甚明白，宣布要齊一。
御衆莫若寬，使民宜以佚。
古人貴守義，昭晰在緗帙。
公言屢見廣，我惠慚及物。
河檀負廩梢，梁鵜議印紱。
廬山須决去，雲臥未爲失。
瓊章屢起予，鳳吹雜瑶瑟。
芝蘭暗有香，嵩華清見骨。
君開筆頭花，我耀牖中日。
九牛登巨鰲，視我真蠻栗。
郡名詩呈呂元鈞五首·其二
作者：孔平仲
朝代：宋

相人觀久遠，要且視資質。
酒酸本多甘，絹敗爲少密。
公家渭川後，端亮氣不屈。
播移雖裔土，寧妥如舊蓽。
優游歸孔聖，坎壈笑趙壹。
儻來等榮辱，所遇順勞佚。
道閣接談賓，文房散書帙。
當其泰定時，海宇更無物。
耳目并已忘，何心蘄冕紱。
忽聞韶曲奏，更覺巴音失。
溫純比金玉，清越勝琴瑟。
似追少陵步，真得建安骨。
從今益淬厲，及此舒長日。
唱酬安敢同，心欽但齋栗。
郡名詩呈呂元鈞五首·其五
作者：孔平仲
朝代：宋

呂公杞梓材，自是棟梁質。
岷山岩谷邃，蜀錦機杼密。
含章同豹隠，榮進異蠖屈。
興起自艱微，敗席代門蓽。
揚庭挺科兩，許國操心一。
理財務廉約，持憲從寬佚。
言動肅以舒，絲綸蔚成帙。
瑣圍使遼土，政府論儀物。
陳郡剖侯封，潞郊紓守紱。
今棲重湖外，久矣齊得失。
高吟貽華莞，靜鼓雲和瑟。
知音曠寰宇，自養融心骨。
冥鴻難遂去，塞馬有歸日。
會見促召還，忻歡投棗栗。
郡名詩呈呂元鈞五首·其四
作者：孔平仲
朝代：宋

南軒何靚深，觸處皆野質。
簷間畫眉語，砌下霜筠密。
小窗任明晦，一榻隨伸屈。
宿鳥聚樛枝，凉蟬噪𡴴蓽。
端居得頤養，誠意更精一。
夏闌體長健，春至轉安佚。
鉛鼎熟黄牙，仙經橫縹帙。
和言不忤俗，定力何轉物。
嗟我已龍鍾，江潭戀章紱。
塵中素袍化，鏡裏韶顔失。
愛君詩思茂，雅奏合竽瑟。
愛君道氣成，金石叢壽骨。
及瓜期尚遠，發藥容有日。
德爵齒俱尊，登門但祗栗。
郡名诗呈吕元钧五首
作者：孔平仲
朝代：宋

元钧家成都，洪秀禀天质。紫微耀文采，青锁联近密。德全无所累，道在固不屈。暮年徙江湖，寓舍安蓬荜。种花怜卫足，养乌爱均一。南轩幽兴发，北牖高卧佚。福庆有诸郎，寿康踰七帙。循环视天理，一马齐万物。我进亦随随，衰白纡郡绂。屡闻旷达论，顿觉蒙陋失。秋风吹楚泽，黄叶弄萧瑟。潭水凝练光，衡门刻霜骨。登楼足嘉景，分务饶暇日。且复相从游，新醅侑梨栗。相人观久远，要且视资质。酒酸本多甘，绢败为少密。公家渭川后，端亮气不屈。播移虽裔土，宁妥如旧荜。优游归孔圣，坎壈笑赵壹。傥来等荣辱，所遇顺劳佚。道阁接谈宾，文房散书帙。当其泰定时，海宇更无物。耳目并已忘，何心蕲冕绂。忽闻韶曲奏，更觉巴音失。温纯比金玉，清越胜琴瑟。似追少陵步，真得建安骨。从今益淬厉，及此舒长日。唱酬安敢同，心钦但斋栗。二帝本仁爱，三王首忠质。颇知周德厚，不似秦网密。平生勇自信，戈戟未易屈。何尝恋儋耳，但欲返衡荜。诏条甚明白，宣布要齐一。御众莫若宽，使民宜以佚。古人贵守义，昭晰在缃帙。公言屡见广，我惠惭及物。河檀负廪梢，梁鹈议印绂。庐山须决去，云卧未为失。琼章屡起予，凤吹杂瑶瑟。芝兰暗有香，嵩华清见骨。君开笔头花，我耀牖中日。九牛登巨鳌，视我真蛮栗。南轩何靓深，触处皆野质。檐间画眉语，砌下霜筠密。小窗任明晦，一榻随伸屈。宿鸟聚樛枝，凉蝉噪■荜。端居得颐养，诚意更精一。夏阑体长健，春至转安佚。铅鼎熟黄牙，仙经横缥帙。和言不忤俗，定力何转物。嗟我已龙钟，江潭恋章绂。尘中素袍化，镜里韶颜失。爱君诗思茂，雅奏合竽瑟。爱君道气成，金石丛寿骨。及瓜期尚远，发药容有日。德爵齿俱尊，登门但祗栗。吕公杞梓材，自是栋梁质。岷山岩谷邃，蜀锦机杼密。含章同豹隐，荣进异蠖屈。兴起自艰微，败席代门荜。扬庭挺科两，许国操心一。理财务廉约，持宪从宽佚。言动肃以舒，丝纶蔚成帙。琐围使辽土，政府论仪物。陈郡剖侯封，潞郊纾守绂。今栖重湖外，久矣齐得失。高吟贻华莞，静鼓云和瑟。知音旷寰宇，自养融心骨。冥鸿难遂去，塞马有归日。会见促召还，忻欢投枣栗。
郡名诗呈吕元钧五首·其一
作者：孔平仲
朝代：宋

元钧家成都，洪秀禀天质。紫微耀文采，青锁联近密。德全无所累，道在固不屈。暮年徙江湖，寓舍安蓬荜。种花怜卫足，养乌爱均一。南轩幽兴发，北牖高卧佚。福庆有诸郎，寿康踰七帙。循环视天理，一马齐万物。我进亦随随，衰白纡郡绂。屡闻旷达论，顿觉蒙陋失。秋风吹楚泽，黄叶弄萧瑟。潭水凝练光，衡门刻霜骨。登楼足嘉景，分务饶暇日。且复相从游，新醅侑梨栗。
郡名诗呈吕元钧五首·其一
作者：孔平仲
朝代：宋

元钧家成都，洪秀禀天质。
紫微耀文采，青锁联近密。
德全无所累，道在固不屈。
暮年徙江湖，寓舍安蓬荜。
种花怜卫足，养乌爱均一。
南轩幽兴发，北牖高卧佚。
福庆有诸郎，寿康踰七帙。
循环视天理，一马齐万物。
我进亦随随，衰白纡郡绂。
屡闻旷达论，顿觉蒙陋失。
秋风吹楚泽，黄叶弄萧瑟。
潭水凝练光，衡门刻霜骨。
登楼足嘉景，分务饶暇日。
且復相从游，新醅侑梨栗。
郡名诗呈吕元钧五首·其三
作者：孔平仲
朝代：宋

二帝本仁爱，三王首忠质。
颇知周德厚，不似秦网密。
平生勇自信，戈戟未易屈。
何尝恋儋耳，但欲返衡荜。
诏条甚明白，宣布要齐一。
御众莫若宽，使民宜以佚。
古人贵守义，昭晰在缃帙。
公言屡见广，我惠惭及物。
河檀负廪梢，梁鹈议印绂。
庐山须决去，云卧未为失。
琼章屡起予，凤吹杂瑶瑟。
芝兰暗有香，嵩华清见骨。
君开笔头花，我耀牖中日。
九牛登巨鰲，视我真蛮栗。
郡名诗呈吕元钧五首·其三
作者：孔平仲
朝代：宋

二帝本仁爱，三王首忠质。颇知周德厚，不似秦网密。平生勇自信，戈戟未易屈。何尝恋儋耳，但欲返衡荜。诏条甚明白，宣布要齐一。御众莫若宽，使民宜以佚。古人贵守义，昭晰在缃帙。公言屡见广，我惠惭及物。河檀负廪梢，梁鹈议印绂。庐山须决去，云卧未为失。琼章屡起予，凤吹杂瑶瑟。芝兰暗有香，嵩华清见骨。君开笔头花，我耀牖中日。九牛登巨鳌，视我真蛮栗。
郡名诗呈吕元钧五首·其二
作者：孔平仲
朝代：宋
体裁：古风

相人观久远，要且视资质。酒酸本多甘，绢败为少密。公家渭川后，端亮气不屈。播移虽裔土，宁妥如旧荜。优游归孔圣，坎壈笑赵壹。傥来等荣辱，所遇顺劳佚。道阁接谈宾，文房散书帙。当其泰定时，海宇更无物。耳目并已忘，何心蕲冕绂。忽闻韶曲奏，更觉巴音失。温纯比金玉，清越胜琴瑟。似追少陵步，真得建安骨。从今益淬厉，及此舒长日。唱酬安敢同，心钦但斋栗。
郡名诗呈吕元钧五首·其五
作者：孔平仲
朝代：宋

吕公杞梓材，自是栋梁质。岷山岩谷邃，蜀锦机杼密。含章同豹隐，荣进异蠖屈。兴起自艰微，败席代门荜。扬庭挺科两，许国操心一。理财务廉约，持宪从宽佚。言动肃以舒，丝纶蔚成帙。琐围使辽土，政府论仪物。陈郡剖侯封，潞郊纾守绂。今栖重湖外，久矣齐得失。高吟贻华莞，静鼓云和瑟。知音旷寰宇，自养融心骨。冥鸿难遂去，塞马有归日。会见促召还，忻欢投枣栗。
郡名诗呈吕元钧五首·其五
作者：孔平仲
朝代：宋

吕公杞梓材，自是栋梁质。
岷山岩谷邃，蜀锦机杼密。
含章同豹隠，荣进异蠖屈。
兴起自艰微，败席代门荜。
扬庭挺科两，许国操心一。
理财务廉约，持宪从宽佚。
言动肃以舒，丝纶蔚成帙。
琐围使辽土，政府论仪物。
陈郡剖侯封，潞郊纾守绂。
今栖重湖外，久矣齐得失。
高吟贻华莞，静鼓云和瑟。
知音旷寰宇，自养融心骨。
冥鸿难遂去，塞马有归日。
会见促召还，忻欢投枣栗。
郡名诗呈吕元钧五首·其四
作者：孔平仲
朝代：宋

南轩何靓深，触处皆野质。檐间画眉语，砌下霜筠密。小窗任明晦，一榻随伸屈。宿鸟聚樛枝，凉蝉噪■荜。端居得颐养，诚意更精一。夏阑体长健，春至转安佚。铅鼎熟黄牙，仙经横缥帙。和言不忤俗，定力何转物。嗟我已龙钟，江潭恋章绂。尘中素袍化，镜里韶颜失。爱君诗思茂，雅奏合竽瑟。爱君道气成，金石丛寿骨。及瓜期尚远，发药容有日。德爵齿俱尊，登门但祗栗。
郡名诗呈吕元钧五首·其四
作者：孔平仲
朝代：宋

南轩何靓深，触处皆野质。
檐间画眉语，砌下霜筠密。
小窗任明晦，一榻随伸屈。
宿鸟聚樛枝，凉蝉噪𡴴荜。
端居得颐养，诚意更精一。
夏阑体长健，春至转安佚。
铅鼎熟黄牙，仙经横缥帙。
和言不忤俗，定力何转物。
嗟我已龙钟，江潭恋章绂。
尘中素袍化，镜裏韶颜失。
爱君诗思茂，雅奏合竽瑟。
爱君道气成，金石丛寿骨。
及瓜期尚远，发药容有日。
德爵齿俱尊，登门但祗栗。
郡官送杨文思独以事不赴
作者：孔平仲
朝代：宋
体裁：古风

匆匆行人行，车马已在坂。主人留客止，客畏白日晚。阳关发哀唱，春物况满眼。城中流水长，离恨不可浣。我虽居学宫，不往若疏懒。斯心独摇摇，送客千里远。
郡官送楊文思獨以事不赴
作者：孔平仲
朝代：宋

匆匆行人行，車馬已在坂。
主人留客止，客畏白日晚。
陽關發哀唱，春物况滿眼。
城中流水長，離恨不可浣。
我雖居學宮，不往若疏懶。
斯心獨摇摇，送客千里遠。
郡聚
作者：孔平仲
朝代：宋

促坐留宾醉，传呼放晚衙。
门庭少公事，节物正秋华。
斋酿新篘美，官奴远囗佳。
归时虽落月，银蜡照红纱。
郡聚
作者：孔平仲
朝代：宋

促坐留宾醉，传呼放晚衙。门庭少公事，节物正秋华。斋酿新篘美，官奴远望佳。归时虽落月，银蜡照红纱。
郡聚
作者：孔平仲
朝代：宋

促坐留賓醉，傳呼放晚衙。
門庭少公事，節物正秋華。
齋釀新篘美，官奴遠囗佳。
歸時雖落月，銀蠟照紅紗。
郡聚
作者：孔平仲
朝代：宋

幕府多閒暇，城台避郁蒸。金杯挥落日，银椀嚼寒冰。老妇歌犹好，双鬟舞最能。深宵红烛短，坐客醉忘兴。
郡聚
作者：孔平仲
朝代：宋
体裁：五言律诗

幕府多閒暇，城台避郁蒸。金杯挥落日，银碗嚼寒冰。老妇歌犹好，双鬟舞最能。深宵红烛短，坐客醉忘兴。
郡聚
作者：孔平仲
朝代：宋

幕府多閒暇，城台避鬰蒸。
金杯挥落日，银椀嚼寒冰。
老妇歌犹好，双鬟舞最能。
深宵红烛短，坐客醉忘兴。
郡聚
作者：孔平仲
朝代：宋

幕府多閒暇，城臺避鬰蒸。
金杯揮落日，銀椀嚼寒冰。
老婦歌猶好，雙鬟舞最能。
深宵紅燭短，坐客醉忘興。
郡集
作者：孔平仲
朝代：宋

旋彻银杯泛海螺，故人相遇乐如何。
东西合作双双舞，工拙分为一一歌。
吹角共惊冬晷短，添炉更觉晚寒多。
不须苦炼登州语，大抵东音唯与阿。
郡集
作者：孔平仲
朝代：宋

旋彻银杯泛海螺，故人相遇乐如何。东西合作双双舞，工拙分为一一歌。吹角共惊冬晷短，添炉更觉晚寒多。不须苦鍊登州语，大抵东音唯与阿。
郡集
作者：孔平仲
朝代：宋

旋徹銀杯泛海螺，故人相遇樂如何。
東西合作雙雙舞，工拙分爲一一歌。
吹角共驚冬晷短，添爐更覺晚寒多。
不須苦鍊登州語，大抵東音唯與阿。
郡集虎渡亭宾主十人
作者：孔平仲
朝代：宋

筑馆当阳月，驱车及上旬。盈分劝美酒，排旨聚佳宾。阙里推高第，姬朝倚乱臣。全医参老手，驽驾望清尘。佛地前缘旧，尧曦普照均。瀛洲何足羡，天日坐中人。欲结朱轮日，相期已及旬。木图横画栋，玉德集谈宾。济济多周伯，诜诜倍舜臣。身调宰夫膳，目视属车尘。闻一才将埒，能千智亦均。可知前世陋，作者欠三人。璜台成百日，斗酒宴兹旬。文雅升平客，风流结绮宾。桡椎皆敏手，谏俎必名臣。御史归清望，黄门扫俗尘。专门知业广，就傅亦年均。忠信推吾邑，畴非善行人。盛比芳林会，欢非洛汭旬。国城推帅长，龟数集朋宾。益一参卿列，增三补谏臣。天泉开象纬，日煇散光尘。束帛蒙恩厚，玈弓校力均。论言虽幼学，柳恽实兼人。长亭接双堠，良月届初旬。修义推贤守，同心会众宾。公卿正当位，舆隶迭相臣。庇荫楼层势，追随骥步尘。束薪恩不薄，瑴玉价仍均。共取封侯贵，持旌将万人。
郡集虎渡亭宾主十人·其一
作者：孔平仲
朝代：宋
体裁：五言排律

筑馆当阳月，驱车及上旬。盈分劝美酒，排旨聚佳宾。阙里推高第，姬朝倚乱臣。全医参老手，驽驾望清尘。佛地前缘旧，尧曦普照均。瀛洲何足羡，天日坐中人。
郡集虎渡亭宾主十人·其三
作者：孔平仲
朝代：宋

璜台成百日，斗酒宴兹旬。文雅升平客，风流结绮宾。桡椎皆敏手，谏俎必名臣。御史归清望，黄门扫俗尘。专门知业广，就傅亦年均。忠信推吾邑，畴非善行人。
郡集虎渡亭宾主十人·其三
作者：孔平仲
朝代：宋

璜台成百日，斗酒宴兹旬。
文雅昇平客，风流结绮宾。
桡椎皆敏手，谏俎必名臣。
御史归清望，黄门扫俗尘。
专门知业广，就傅亦年均。
忠信推吾邑，畴非善行人。